Вилоятимизда байдарка ва каноэда эшкак эшиш спорт тури кейинги вақтларда анча ривожланиб, унда шуғулланувчилар сони ортиб бораётгани қувонарли ҳол. “Roving L cenoe” федерацияси Фарғона вилоят ҳудудий бўлими спортчилари учун 2018 йил омадли кечди. Индонезия давлатининг Жакарта ва Палембо шаҳарларида ўтказилган Осиё ўйинларига вилоятимиздан уч нафар спортчи – каноэ бўйича Элёр Мамадалиев, байдарка бўйича Шоҳруҳ Аъзамов ва Жавоҳир Нурматовлар йўлланмани қўлга киритдилар.Ушбу мусобақада Э.Мамадалиев ва Ш.Аъзамов фахрли иккинчи, учинчи ўринни эгаллашди.\nЖорий йил 20-25 октябрь кунлари Самарқанд шаҳрида эшкак эшиш бўйича 23 ёшгача бўлган ўсмирлар, қизлар ўртасида Осиё чемпионати ва кубоги мусобақалари ўтказилди. Мусобақада вилоятимиз терма жамоа аъзоларидан 8 нафари фаол иштирок этишди. Осиё чемпионатида икки кишилик ва 4 кишилик байдаркада Ш.Аъзамов, Ж.Нурматовларга 500 ва 1000 метр масофаларда ғолиблик насиб этди. Осиё кубоги беллашувида эса каноэда 2 кишилик қайиқда Хумоюн Туронов, Камрон Актамовлар иккинчи ўринни забт этишди.\nОсиё кубоги баҳсларида 4 кишилик байдаркада 500 метр масофада Садоқат Розиқова, Гулжаҳон Иброҳимова, Наргиза Охунжонова, Сурайё Абдулазизовалар ҳам иккинчи ўрин ҳамда кумуш медаль билан тақдирланди. Буэнос-Айрос шаҳрида шу йилнинг октябрь ойида ўтказилган ёшлар Олимпиадасида вилоятимиз вакили Исломбек Абдусаломов иштирок этиб, шохсупанинг иккинчи поғонасига кўтарилди.\nАйни кунларда спортчиларимиз бош мураббий Носиржон Холиқов, мураббийлар Нуриддин Янгибоев, Соҳибжон Маматқулов, Муҳриддин Иргашев ва Қаюмжон Садирдинзодалар раҳбарлигида 2020 йилда Япониянинг Токио шаҳрида ўтказиладиган Олимпиадага йўлланмани қўлга киритиш учун пухта тайёргарлик кўришмоқда.\n« Обод қишлоқлар\nЁшлар бандлигини таъминлашга кўмаклашиш »


стадионга айлантирган футболчилар” номли мақоладан сўнг Ўзбекистон Ёзувчилар уюшмаси матбуот хизмати ҳолатни ўрганиш учун “Дўрмон” ижод уйи ... тарғибот қилувчи одамлар. Тошкент вилоятида жойлашган ва Ўзбекистон Ёзувчилар уюшмасига қарашли “Дўрмон” ижод уйида 114 кишилик жой бор. Аммо ...\nвилоятида жойлашган ва Ёзувчилар уюшмасига қарашли Дўрмон ижод уйини Самарқанднинг «Динамо» футбол клуби футболчилари ўзлари учун машғулот майдонига айлантиришган. ... тинчини бузиш билан бирга боғдаги чимларни ҳам тепалаб ташашмоқда. Ёзувчилар уюшмаси бундан хабардормикан? Ёки футболчилар кўпроқ ёки «ортиқчароқ» ...\nмухбирининг маълум қилишича, Тадбирда сўзга чиққан Ўзбекистон Ёзувчилар уюшмаси раиси, Ўзбекистон Халқ шоири Сирожиддин Саййид таржимонлар ...\nёзувчиси Эврил Турон (Мамадали Маҳмудов) Ўзбекистон Ёзувчилар уюшмасига қайта аъзо қилинди. Бу ҳақда «Турон 24» уюшмадаги манбасига асосланиб хабар берди. Адабий тахаллуси Эврил Турон бўлган ... 2016 йил февраль ойида Уюшма аъзолигидан чиқарилган эди. Шунингдек, Ёзувчилар уюшмасига яна 40 нафар ижодкор қайта аъзолик учун ариза топширган. Мамадали ...\nЁзувчилар уюшмасида бугун, 14 сентябрь куни «Ватан учун яшайлик!» VII Республика танлови ғолибларини тақдирлаш маросими бўлиб ўтди. бу ҳақда ... насрий ва шеърий йўналишдаги энг сара асарлар учун Ўзбекистон Ёзувчилар уюшмаси томонидан эълон қилинган мазкур танловга жами 54 муаллифнинг ...\nЁзувчилар уюшмасининг ҳудудий бўлимларига 500 млн. сўмдан маблағ ажратилади\nиюнь куни Ўзбекистон Республикаси Вазирлар Маҳкамасининг «Ўзбекистон Ёзувчилар уюшмаси фаолиятини янада такомиллаштириш ва унинг моддий-техника ... чора-тадбирлари тўғрисида»ги имзоланди. Унга кўра, Қорақалпоғистон Ёзувчилар уюшмаси ҳамда Ўзбекистон Ёзувчилар уюшмасининг вилоятлардаги ...\nмавзусидаги халқаро конференциянинг эмблемаси тасдиқланди. Бу ҳақда Ёзувчилар уюшмаси ахборот хизматидан «Xabar.uz»га маълум қилишди. У ёш ...\n«Дўрмон» ижод уйида бир суткадан бери чироқ йўқ\nЁзувчилар уюшмасига қарашли «Дўрмон» ижод уйи қарийб бир суткадан бери электр энергиясидан айрилган. Бир қарашда унчалик ваҳимали эмасдек туюлади, ...\n20 апрель куни Ёзувчилар уюшмаси муассислигидаги «Ёшлик» журнали раҳбариятида ўзгариш бўлди. Шоир Фахриддин Ҳайит журналнинг янги бош муҳаррири этиб тайинланди. ... фаолият кўрсатаётган эди. Айтиш керакки, 11 апрель куни бўлиб ўтган Ёзувчилар уюшмасининг навбатдан ташқари йиғилишида Ўзбекистон халқ ёзувчиси ...\n«Ислом тарихи» номли иккита китоб нашрдан чиқди. Тезкор хабар! Ёзувчилар уюшмаси раҳбарияти алмашди Бугун, 11 апрель куни Ўзбекистон ... уюшмаси раҳбарияти алмашди Бугун, 11 апрель куни Ўзбекистон Ёзувчилар уюшмасида навбатдан ташқари йиғилиш бўлиб ўтди. Унда ташкилий ...


Нақадар гўзал ҳамроҳлар! – Alhidoya.uz\n«Кимда-ким Аллоҳ ва Пайғамбарга итоат этса, айнан ўшалар Аллоҳнинг инъомига эришган зотлар, яъни пайғамбарлар, сиддиқлар, шаҳидлар ва солиҳ кишилар билан биргадирлар. Улар ҳамроҳ сифатида нақадар гўзалдир! Бу Аллоҳдан (бўлган) фазлдир. Аллоҳ етарли (даражада) билимдондир» (Нисо сураси, 69–70-оятлар).\nАллоҳ айтади: “Ким Аллоҳ таолонинг буйруқларига итоат этса ва Расулуллоҳ соллаллоҳу алайҳи ва салламга эргашса, Аллоҳнинг инъомига эришган анбиёлар, сиддиқлар, шаҳидлар ва солиҳ кишилар билан жаннатда бирга бўладилар. Улар жаннатда ҳамроҳ сифатида нақадар гўзалдирлар!\nБу Аллоҳ таолодан бўлган буюк мукофот бўлиб, бандаларнинг қилган солиҳ амаллари учун улуғ инъомлар берилажагини билиб олишларига кифоя қилади.\nОяти каримада итоатни ва солиҳ амалларнинг натижаларини баён этиб, мўминларга башорат берилмоқда.\nАйнан ўшалар Расулуллоҳ соллаллоҳу алайҳи ва саллам олиб келган муқаддас динни тасдиқлайдилар. Тасдиқлари ҳам дилда, ҳам сўзда, ҳам амалда давомли бўлади.\nУлар жаннатда Аллоҳ таолонинг улуғ неъматларига эришган зотлар – анбиёлар, сиддиқлар, шаҳидлар ва солиҳ мўминлар билан қўшни бўладилар. Бу каби аҳли жаннатларнинг ҳамроҳлиги нақадар гўзалдир.\nНабийлар, сиддиқлар, шаҳидлар ва солиҳлар мусулмон оламининг охиратда фазлу марҳамат учун танланган азизлари бўладилар.\nИмом Қуртубий “Ал-Жомеъ ли-аҳкамил Қуръон” китобида қуйидаги ривоятни келтиради. Калбий раҳимаҳуллоҳ айтадилар: «Бу оят Расулуллоҳ соллаллоҳу алайҳи ва салламнинг озод қилган қуллари Савбон ҳақида нозил бўлган. У киши Набий алайҳиссаломни жуда яхши кўрарди. У зот кўринмай қолсалар, хавотирга тушиб, бунга тоқат қилолмасди. Бир куни у киши ранги ўзгариб, ҳолсизланиб Расулуллоҳ соллаллоҳу алайҳи ва салламнинг олдиларига келдилар. Юзида маҳзунлик билиниб турарди. Расулуллоҳ соллаллоҳу алайҳи ва саллам: “Эй Савбон! Нима сабабдан рангинг ўзгариб, хафа бўлдинг?” дедилар. У: “Ё Расулуллоҳ! Менга бирор зарар ҳам, касаллик ҳам, мусибат ҳам етгани йўқ. Лекин мен сизни кўрмасам, ўзимни жуда ёлғиз ҳис қиламан. То сизни топмагунимча, сизга интилавераман. Охиратни эслаб, қиёматда сизни кўрмай қолишдан қўрқяпман. Чунки биламан, сиз анбиёлар билан юқори мартабада бўласиз. Мен эса, агар жаннатга кира олсам ҳам, манзилим сизнинг манзилингиздан пастда бўлади. Агар жаннатга киролмасам, унда сизни ҳеч қачон кўролмаслигим аниқ”, деди. Шунда Аллоҳ мазкур оятни нозил қилди».\nВоҳидийнинг “Асбобун нузул” китобида келтирилади. Ойша розийаллоҳу анҳо айтади: «Расулуллоҳ соллаллоҳу алайҳи ва салламнинг олдиларига бир киши келиб: “Ё Расулуллоҳ! Сиз менга ўзимдан ҳам, аҳлимдан ҳам, болаларимдан ҳам севимлироқсиз. Мен уйда ўтириб сизни эслаб қоламан-да, олдингизга келиб, сизни кўрмагунимча, сабр қилолмай қоламан.\nОхиратни эсласам, биламанки, сиз жаннатда анбиёлар билан бирга юқори мартабада бўласиз. Мен эса жаннатга кирсам ҳам, сизни кўролмай қолишдан қўрқаман”, деди. Расулуллоҳ соллаллоҳу алайҳи ва саллам жавоб қайтармасларидан бурун мазкур оят нозил бўлди».\nОйша розийаллоҳу анҳо айтадилар: «Мен Расулуллоҳ соллаллоҳу алайҳи ва салламдан эшитдим. У зот алайҳиссалом: “Бирор-бир набий касал бўлса, унга дунё ёки охират ихтиёри берилади”, дедилар». Ойша розийаллоҳу анҳо сўзларини давом эттириб: «У зот соллаллоҳу алайҳи ва саллам ўлим тўшагида ётган вақтларида нафас олишлари қийинлашди. Шу пайтда у зотнинг: “Кимда-ким Аллоҳ ва Пайғамбарга итоат этса, айнан ўшалар Аллоҳнинг инъомига эришган зотлар, яъни пайғамбарлар, сиддиқлар, шаҳидлар ва солиҳ кишилар билан биргадирлар” деяётганларини эшитдим. Ихтиёр берилганини билдим», дедилар (Имом Бухорий ривояти).\nАллоҳ таоло итоат қилувчи киши шундай улуғ зотлар билан бирга бўлишининг хабарини бериб, уларнинг улуғликларини тушунтириш билан бир қаторда, мақомларини зиёда қилиб: “Улар ҳамроҳ сифатида нақадар гўзалдир”, деди. Сўнг уни адо қиладиган нарсага қизиқтириб, уларга берган неъматларининг буюклигига ишора қилди: “Бу Аллоҳдан (бўлган) фазлдир. Аллоҳ етарли (даражада) билимдондир”. Бу оятда Аллоҳ таоло Ўзининг улуғ фазли – зоҳирий ва ботиний илми ҳақида хабар бермоқда.\nНаманган вилояти бош имом-хатиби\nКалит сўзлар: гўзал ҳамроҳлар!\nИстанбулда «Ўзбекистон – Ислом цивилизацияси маркази» суратлар кўргазмаси очилди


Сампа қурбонларининг яқинлари расмийларга талаб қўймоқда\nАввалроқ Жалолободдаги маҳкамаларда шиорлар кўтариб ўтирган Сампа қурбонларининг яқинлари эндиликда вилоят маъмурияти биноси олдида митинг қилмоқдалар.\nИюн қирғини кунлари Сампа заводи яқинида ҳалок бўлганлар яқинлари 18 апрел куни Жалолобод вилоят давлат маъмурияти олдида митинг ўтказишди.\nЖалолободда бўлиб ўтган митинг иштирокчиси, Сампа пахта тозалаш заводида халок бўлганлардан бирининг яқини Асқар Қараев норозилар расмийлар олдига олти талаб қўйишганини айтади:\n- Биз айирмачилар қўлида қурбон бўлганларга ёдгорлик ўрнатилишини, бедарак йўқолганларнинг топиб берилишини, мамлакат яхлитлигини ҳимоя қилганларга “Халқ қаҳрамони” номи берилишини талаб қилаяпмиз. Июн ойида сепаратистлар қўлидан қурбон бўлганларнинг ижтимоий мақомини “Мекен шейиттери” ижтимоий мақоми билан тенглаштирилишини, ярадор бўлганларга мамлакат томонидан қўллов кўрсатилишини, миллатчи сепаратистларни топиб, ўшаларни уюштирган Қодиржон Ботировни бош қилиб, судлашни талаб қилаяпмиз, - деди Асқар Қараев Озодлик радиосининг қирғиз хизматига берган сухбатида.\nЖалолобод вилоятининг маҳаллий расмийлари июн воқеаларида, шу жумладан, Сампа воқеасида вафот этганларга ҳам кўмак кўрсатилаётганини айтишади.\nЖалолобод вилоят губернаторининг биринчи ўринбосари Жумагул Эгамбердиевага кўра, хозирда июн воқеаларида жабрланганлар учун кўп қаватли уй қурилмоқда. Унинг айтишича, қурилиш тугаса, уйлар, биринчи навбатда, ҳалок бўлганларнинг яқинларига берилади:\n- Пулни Молия вазирлиги топиб бериши керак. Ёдгорлик ўрнатиш масаласида эса, “Сампа” заводи жойлашган ер бировнинг хусусий мулки бўлиб ҳисобланади. Биз бировнинг хусусий мулкига дахл қилолмаймиз. Шунинг учун ёдгорлик масаласини халқ ўзи ёрдам бериб, ҳал қилиши керак. “Халқ қаҳрамони” деган унвонга келсак, бу бўйича парламентга мурожаат қилиш керак, “Халқ қаҳрамони” унвони кимларга берилади, қандай берилади - буни депутатлар кўриб чиқиши керак. Квартира масаласи ҳал қилинган. “Кўғарт” массивидаги кўп қаватли уй қурилиши битса, биринчи навбатда, ўлганларнинг яқинлари квартира олади, - деди Жумагул Эгамбердиева.\nИюн қирғини кунлари Жалолободдаги Сампа заводи яқинида қирғиз миллатига мансуб 16 одамни ўлдирганликда айбланиб, 19 нафар ўзбек судланган. 9 март куни Жалолобод вилоят суди улардан 18 нафарини умрбод қамоқ жазосига, бир нафарини 25 йилга озодликдан махрум қилинган.\nСампа воқеаси юзасидан бўлиб ўтган суд махкамаларида судланувчилар маҳкамалар адолатли бўлмаганини айтишган. Уларга кўра, маҳкамаларда судланувчиларнинг гувоҳлари берган кўрсатмалар судялар томонидан инобатга олинмаган. Судланувчилар аввалги суд жараёнларида ўзларининг айбсиз эканлари ва барча кўрсатмаларни қийноқлар остида берганларини билдирганлар.\nАйтиш жоизки, Сампа воқеаларида ўлганларнинг яқинлари қўяётган баъзи талабларни айрим жалолободликлар қўлламайди. Уларнинг фикрича, 2010 йилда бўлиб ўтган миллатлараро жанжалда вафот этганлар ва 7 апрел куни ҳукумат алмашувида ҳалок бўлганларни қиёслаш мантиққа тўғри келмайди:\n- Қирғизистон бюджетида 21 миллиард сўм камомад бўляпти. Бундай вазиятда Сампа воқеасида қатнашган ватандошларимизга компенсация бериш ёки уларга “қаҳрамон” унвонини бериш нотўғри, деб ҳисоблайман. Негаки, Сампада миллатлараро жанжал бўлди, Бишкекда эса аввалги ҳокимиятни қулатиш бўлган, - деди жалолобдлик иқтисод фанлари доктори Аманқул Зулпиқаров.\nШу йилнинг 25 март куни бўлиб ўтган ҳукумат йиғилишида Қирғизистон Бош вазири Алмазбек Атамбаев ҳукумат заҳирасидан 500 миллион сўмни Ўш қирғинида ҳалок бўлганлар оиласига хун пули сифатида ажратишни таклиф қилганди. Бу таклиф ҳукумат аъзолари томонидан қўлланган.\nҚирғиз ҳукумати матбуот хизматига кўра, Ўшда қурбон бўлган ҳар бир одам учун 1 миллион сўм, яъни 21 минг 300 доллардан хун пули берилиши кўзда тутилган.\nРасмий маълумотларга кўра, Ўшда ҳалок бўлган 400 дан ортиқ одамнинг 107 нафари қирғиз, 4 нафари бошқа миллат вакиллари, 312 нафари эса ўзбеклардир.\nҲукумат бундай қарорни “Ўш шейиттери” нодавлат ташкилоти босими остида қабул қилинганди. Бу ташкилот Ўш қирғинида қурбон бўлган қирғиз миллатига мансуб одамларнинг оила аъзоларини бирлаштирган.\n2011 йилнинг март ойида “Ўш шейиттери” ташкилоти ҳам Ўш воқеаларида ҳалок бўлганлар оила аъзоларининг банкдаги қарзларини тўлашга ёрдамлашиш, адолатли судлов ўтказиш, ҳалок бўлганларнинг оила аъзоларини уй-жой билан таъминлаш, ҳалок бўлганларга “Халқ қаҳрамони” унвони берилишини талаб қилганлар.


Мактубга жавоб – Nasihat.uz\nУнинг фарзандлари ҳам ана шундай хонадонда на фақирлик машаққатини, на эҳтиёжмандлик хорлигини кўрмай улғайишар эди. Лекин бир кун (1925 йили) уларнинг бошига оғир мусибат тушди – ўша олим вафот этди. Ёши ўн олтида бўлган катта ўғил ва ёшлари ўн билан бир ойлик орасида бўлган ака-укалар оталаридан жудо бўлдилар.\nОта вафот этгач, парда кўтарилди. Отадан мерос қолган мол-мулк одамлардан олинган қарзларгагина етар экан, холос. Уйдаги жиҳозларни ўша қарзларни тўлаш учун сотишди. Кейин эса Солиҳиядаги катта уйларини ташлаб, ҳар бир уй бирма-бир тафтиш қилинадиган, тинмай отишмалар бўлиб турадиган нотинч бир жойга кўчиб ўтишди (инқилоб пайтлари эди). Топган уйлари Дамижия маҳалласида бўлиб, бир кулба, молхона ва сомонхонадан иборат эди. Дамижияни эшитганмисан? У Уқайбанинг охирида. Ери нотекис, кўчалари торлигидан одамлар «У ерда маймун ҳам боласини йўқотиб қўяди» дейишади. Хуллас, бу ер ана шундай жой эди, ишонавер, синглим.\nКўчиб келган уйлари маҳалладаги бир бой қурган каттакон уйнинг соясида қолган, хом ғишт ва лойдан қурилган иккита хонадан иборат эди. Қўшни уйнинг баландлигидан уларнинг уйига қуёш ҳам, ёруғлик ҳам тушмас эди. Ҳовлининг бир четидан эни икки қарич, чуқурлиги бир бармоқчалик келадиган кир сувли бир ариқ оқиб ўтар эди. Ариқ Солиҳиядаги Туро деган жойдан бу ергача узоқ йўлдан одамларнинг барча «хайр-эҳсон»ларини оқизиб келар эди. Чироқлари эса учинчи навли керосин лампа бўлиб, у ҳам дам ёритса, дам қорайиб қолар эди. Уйнинг шифти бироз лой аралаштирилган тахтадан бўлиб, устида мушук юрса, ғичирлаб титрар, бир қатра ёмғир ёғса, хонани сувга бўктирар эди.\nКенгчиликда ўсган, кўзаларда сут ичиб юрган болакайлар ёнма-ён қилиб ёзилган тўртта тўшак устида ётишар эди. Тўшакнинг тагида на ётоқ, на гилам бор эди.\nУларнинг онаси ҳам худди сенга ўхшар эди, унча-мунча она кўтара олмайдиган машаққатни зиммасига олиб, болаларини деворларни қоплаган тахта кана-ю, хонани тўлдирган чивинлар галасидан, шифтдан томадиган сувдан ҳимоя қилиб, кечаларини бедор ўтказар, кўз ёшлари билан эса қалбидаги ёнғинга барҳам беришга ҳаракат қилар эди. Бу она зор-зор йиғлаб, аввал ўтган бахтиёр ва фаровон кунларни эслар, ҳозирги аҳволи ҳақида тафаккур қилар, эрининг уйини тўлдириб юрган, у вафот этгач эса, унинг фарзандларидан воз кечиб юборган бой-бадавлат қариндошларни эслар эди. Бундай қариндошларнинг айримлари уларнинг бой қўшниларини ҳайит билан табриклаш учун келиб, уларга эса парво ҳам қилмай, ҳатто эшикларини ҳам қоқмай кетган эди. Хуллас, бу онага ўша пайтда Мисрда яшайдиган биргина укасидан бошқа ҳеч ким ёрдам бермади. Аммо уканинг ҳам шароити оғир бўлиб, имкон топганда бироз пул юборар эди, холос.\nҲа, синглим, ҳолат тахминан шундай ёки ундан ҳам баттарроқ эди.\nШунга қарамай, катта ўғил ҳам, укалари ҳам ўқишга, илм олишга жиддий бел боғлашди. Шаҳар атрофини инқилобчилар эгаллаган, марказ эса французлар қўлида эди. Болалар ҳар куни Тавба жомеъ масжидининг қаршисидаги уруш истеҳкомлари оралаб ўтиб, ўлим билан юзма-юз келиб, мактабга қатнашар эди.\nХуллас, она ҳам, болалар ҳам сабр қилишди, Аллоҳга ва Унинг фазлига ишонишди. Натижада Аллоҳ ҳам уларга ёрдам берди, кўп яхшиликларга муваффақ қилди. Синглим, бу фарзандларнинг келажаги қандай бўлганини айтиб берайми?\nИккинчи ўғил маҳкамада қози, ҳам адиб, ҳам шоир бўлиб етишди. Учинчиси эса университетда профессор, математика фанлари доктори деган унвонга Сурияда биринчи бўлиб эришган етук мутахассис бўлди. Тўртинчиси ҳам даъватчи, ҳам адиб, ҳам мударрис бўлди. Тўнғич ўғилнинг учта укаси ҳам илмли, ўқимишли, етук инсон бўлиб етишди. Аммо унинг ўзи ҳақида бирон нарса дея олмайман. Чунки менинг у ҳақдаги гувоҳлигим қабул қилинмайди. У туну кун мен билан, мендан асло ажралмайди. Ҳар сафар ойнага қараганимда уни кўраман. Унинг исми ҳам меники билан бир хил.\nМен бу воқеани сенга тасалли бўлсин, кўнглингга хотиржамлик берсин деб? кийим ҳам, егулик ҳам топа олмаётган бу фарзандларингни ҳали бойларнинг фарзандлари ҳавас қиладиган келажак кутаётганига ишонишинг учун айтдим.\nФарзандларингга айтадиган гапим шу: чиройли кийимингиз, янги китобингиз ёки пулингиз бўлмаса, асло тушкунликка тушманг, хижолат бўлманг. Чунки аксар етук инсонлар камбағал одамларнинг фарзандларидан етишиб чиққан. Ушбу сатрларни ёзаётган камина бу борада намуна бўлишга ярайдиган етук инсонлардан бўлмаса-да, у ҳам ўрта мактабга отасининг эски чопонини кесиб, онаси тикиб берган жулдур кийимда қатнаган, ҳуқуқ институтининг шартнома пулини тўлай олмай қолганда баъзи соҳиби эҳсонлар ёрдам берган оддий бир одам бўлган.\nАллоҳга қасамки, юртимизнинг ҳозирги кундаги етук одамлари ичида ўта оғир шароитда яшаган, ниҳоятда камбағал оиладан чиқиб, ўз илми, билимлари билан мол-дунёга ҳам, юқори мартабаларга ҳам эришган одамлар жуда кўп. Агар улар изн беришса, уларнинг исмларини сенга бирма-бир айтиб берган бўлар эдим.\nСинглим, мен шундай маҳкамани биламанки, унинг эшикбонининг ўғли ўша маҳкамага раҳбар, раҳбарининг ўғли эса эшикбон бўлган.\nКеча осмонни қора булут қоплаб, момақалдироқ гумбурлаганда, чақмоқ чақиб, жала қуйган пайтда иссиқ хоналарда юмшоқ ўриндиқларда ўтириб, бу кеча фақир-мискинларнинг ҳоли не кечди дея ўйламаган ўқувчиларимга айтадиган гапим қуйидагилардан иборат: юртингизда, туманингизда, маҳаллангизда, ҳатто қўни-қўшниларингиз орасида канчадан-қанча мана шу аёлга ўхшаш оналар бор. Бу йил қаттиқ келган қишда совуқда уйи музлаб, ёқиш учун ўтин ҳам топа олмай, кечаси билан титраб чиққан қанчадан-қанча инсонлар бор. Аммо ана шу қўни-қўшниларингиз орасида очлик ва совуқ сабабли кўзлари тиниб қолса ҳам китоб мутолаа қилишни қўймайдиган, қўллари музлаб қолса ҳам дарсини қилишдан тўхтамайдиган ғайратли ўқувчи йигитлар, ўқувчи қизлар бор. Агар шуларга бироз егулик, кийим ёки пул билан ёрдам қилсангиз, иншааллоҳ, келажакда улардан Ватанимиз, умматимиз фахрланадиган доно, зукко ва етук инсонлар етишиб чиқади. Унутмангки, новвойга шогирд тушиб, нон ёпиб юрган болаларнинг ичида, одамларнинг муҳташам иморатларини қўриқлайдиган қоровулларнинг болалари ичида ҳам катта олим, етук инсон бўлиш учун яратилган ноёб истеъдод соҳиблари бор. Лекин камбағаллик уларнинг истеъдодини бўғиб, етуклик сари борадиган йўлларини тўсиб қўйган. Охир-оқибат улар ўз истеъдодларини қўллаш учун жиноятдан бошқа йўл топа олмаяптилар.\nИшонинг, ҳозир қамоқларда ётган қанчадан-қанча жиноятчилар аслида қобилиятли, истеъдодли болалар бўлишган. Лекин бу жамият уларга «Сенлар камбағалсан, ўқишга, билим олишга, маданий инсонлар қатори ҳаёт кечиришга ҳаққинг йўқ» деб, уларнинг йўлини тўсган. Шу сабабли ана шу қобилиятли, истеъдодли болалар – минг афсуски – жиноятчига айланишган.\nБойларнинг тўй-ҳашам, дабдаба учун сарфлайдиган миллион-миллион пуллари шаҳримиздаги камбағал оилаларнинг болаларини ўқитиш, очларини тўйдириш, заифҳолларига ёрдам кўрсатишга етиб, ортиб ҳам қолади. Бадавлат кишиларнинг битта тўйга сарфлайдиган пули ўнта ўртаҳол оилани бир ой тўйдиришга етади. Бир йил давомидаги жаноза, тўй ва бошқа тадбирлардаги гулчамбарларга кетадиган маблағ билан камбағалларга бепул хизмат кўрсатадиган клиника очса бўлади. Йил давомида туғилган кунларга харид қилинадиган қути-қути ширинлик ва шоколадларнинг пулига беш юзта бола ўқийдиган мактаб ташкил қилиш мумкин. Хуллас, ўйин-кулгилар, кўнгилочар тадбирлар ва гуноҳ-маъсият ишлар учун сарфланадиган маблағлар шаҳримизнинг барча бева-бечоралари, фақир-мискинларининг эҳтиёжларини қоплашга етган бўлар эди.\nМен сизга «Бу ишларни йиғиштиринг» демайман, чунки сиз бу нарсаларни тарк қила олмаслигингизни, бу иш ҳали-бери қўлингиздан келмаслигини биламан. Лекин қўлингиздан келадиган иш бор – молингизнинг бир қисмини ўша бечораларга ажратинг. Молингизнинг закотини беринг. Ахир бу молингиз қўлингизда қанча туриш-турмаслигини билмайсиз-ку! Ё биронтангизга молингиз сиздан ҳеч қачон қўлингиздан чиқиб кетмайди деб кафолат берилганми? Бойнинг боласи доим бой бўлади, истагани муҳайё бўлади, камбағалнинг боласи эса бир умр камбағал ва бадбахт бўлишга маҳкум деб ким айта олади? Қайси бой менинг фарзандим доим бой бўлади, ҳеч қачон камбағалнинг фарзандига иши тушмайди, унга муҳтож бўлмайди деб айта олади?\nМайли, бойлигимиз абадий қолади деб ишонсангиз, ихтиёрингиз. Аммо доимо соғ-саломат бўлишингизга ким кафолат беради? Касалликларга, бало-офатларга дуч келмаслигингиз ким кафолат беради? Албатта, ҳеч ким ҳеч кимга бундай кафолат бера олмайди. Шундай экан, эҳсонларингиз билан Аллоҳнинг раҳм-шафқатини сўранг, мусибатларни садақаларингиз билан даф қилинг!\nМен бу гапларни муайян кишиларга эмас, балки мени ўқийдиган барча ўқувчиларимга айтаман. Азизлар, инсонларнинг даражаси турлича бўлади. Бир миллионер сизга минг лира берса, хурсанд бўласизми? Албатта хурсанд бўласиз. Шундай экан, сиз ҳам ўша минг лирадан бир йўқсилга ўн лира беринг. Сиз берадиган ўша ўн лира унинг учун сиздаги минг лира кабидир. Худди сиздаги минг лира миллионер учун сиздаги ўн лира каби бўлганидек. Сиз эскирди деб ташлаб юборадиган кийим-кечаклар ким учундир бир умрлик орзу эканини биласизми? Сиз ташлаб юбормоқчи бўлган эски кийим ким учундир ҳайит либоси бўлади. Нима учун йўқотсангиз, бор-йўқлигини ҳам сезмайдиган даражадаги нарсангизни унга зор бўлиб юрган йўқсилларга беришни истамайсиз? Ишонинг, агар ҳар биримиз ўзидан муҳтожроқ кишига бирон нарсасини бериб, баҳам кўриб яшаганида, ер юзида биронта муҳтож, биронта камбағал қолмаган бўлар эди. Муҳтарам ўқувчиларим, сиздан Аллоҳ ҳақи сўрайман, бу гапларим беҳуда, ҳавога кетмасин. Аллоҳга қасамки, мен сизларга фақат яхшиликни раво кўряпман.\nЭй менга хат ёзган синглим, эй муштипар она, Аллоҳга ишонгин, чунки Аллоҳ ҳеч кимни зое қилмайди.\nАлий Тантовийнинг «Мин ҳадисин-нафс» китобидан\nНодирбек Носир таржимаси\n← Умра мавсуми бошланди\nУятсиз саҳналари борлиги учун “Hollywood”нинг таклифларидан воз кечган актёр →


Рамазон ойнинг 9-куни\n7 ой аввал 233 siyrat.uz\nҲижрий 1326-йил 9-рамазон (милодий 1908-йил 5-октябр)\nБолгария Усмонлилар давлати таркибидан ажралиб чиққанини эълон қилди. Усмонлилар давлати Болгарияни 5 млн олтин танга эвазига мустақил бўлишига рози бўлди. Ўша пайтда Болгариянинг ер майдони 96 минг квад. километрни, аҳолиси эса 4 млнни ташкил қилар эди.\nРамазон ойнинг 10-куни


15:32 / 09.10.2016\nРежиссёр Стивен Спильбергнинг Amblin студияси ва хитойлик миллиардер Жек Манинг Alibaba Pictures кинокомпанияси стратегик ҳамкорлик ҳақида битим имзолашди. Бу ҳамкорлик асосида жаҳон ва Хитой аудиторияси учун кинокартиналар ишлаб чиқарилади ҳамда молиялаштирилади. Бу ҳақида The Hollywood Reporter хабар берди.\nМанбага кўра, мазкур битим ҳақида Пекиндаги тантанали маросимда эълон қилинган. Янги суперстудия Amblin фильмларининг Хитойда тарғиб қилиниши ҳамда маркетинг билан шуғулланади, Alibaba Pictures эса Спильберг студияси фильмларини молиялаштиради.\nКелишув доирасида Alibaba Pictures компанияси Amblin акцияларининг миноритар пакетига эга бўлади ва директорлар кенгашига ўз вакилини киритади.\nбитим ҳамкорлик Жек Ма Стивен Спильберг


Актриса Хосият Ҳусанова мудҳиш автоҳалокатга учраб, тирик қолгани ҳақида гапириб берди - Zamin.uz\n00:13 / 05.03.2021\nТаниқли кино ва театр актрисаси, Ўзбекистонда хизмат кўрсатган артист Хосият Ҳусанова UzReport телеканалининг «Ўйларим» кўрсатувига берган интервьюсида 13 йил аввал мудҳиш автоҳалокатга учраб, омон қолгани ҳақида сўзлаб берди.\n«2008 йил айни гуллаб келаётган даврим, унвон олишга номзодим қўйилаётган пайт эди. Май ойида уйимнинг олдида, Мевазорда автоҳалокатга учрадим. Ўшанда жуда қаттиқ авария бўлиб, ўзимнинг кўз олдимда ўзим ўлдим. Damas автомашинаси Nexia’га урилиб, ундан қочиб, дарахтзорга кириб кетдик ва катта чинор дарахтига айнан мен ўтирган жой тегганидан сўнг Damas йиғилиб қолган. Мен ўша пайтда йўлидан тўхтаб, бизга ёрдам берган ҳайдовчиларни ҳалигача дуо қиламан. Уларни кўрмаганман, танимайман, аммо овозини эшитганман.\n...Ўртада қоронғилик, битта кадр йўқ. Шундан кейин менга кимнингдир жуда узоқдан қаттиқ инграётгани эшитилди. Қоронғиликда ўша инграётган одамга ёрдам беришга шошиляпман, уни қидиряпман, қидиряпман, аммо ҳаммаёқ қоронғи бўлгани учун тополмаяпман. Кейин овоз менга секин-секин яқинлашди. Охири овоз ўзимнинг овозим эканлигини билдим. Кўзимни очсам, ҳайдовчилар менга қараб югуриб келаётган экан. Нафас оламан десам, машинага қисилиб қолган эканман. Нафас ололмасдан, ўша ерда ўлиб қолдим, ростдан ўлдим. Чунки одам бир-икки дақиқа нафас олмаса, ўлади-ку, тўғрими?!\nКейинроқ айтиб беришларича, ўша пайт Damas’ни кўпчилик бўлиб синдириб, очишган. Кўп эркакларинг кучи куч экан-да. Белимдан тепаси қисилиб қолгани учун кўпчилик бўлиб мени машина ичидан тортиб олишган. Уларнинг ёрдами билан нафас ола бошлаганман. Сўнгра мени қайсидир машинага солишиб, зудлик билан 16-сон шаҳар шифохонасига етказишган. У ердагилар санъаткорлигимни кўриб, дарҳол ёрдам кўрсатишган», — дейди актриса.\nХосият Ҳусанованинг айтишича, уни шифокорлар «бир умр кўрпага михланиб қолади», дейишган.\n«Авария оқибатида тос суяклар умуман майдаланиб кетган, сон иккига бўлиниб, юзимнинг ярми йўқ бўлган. Юзим бу ҳолатга қайтади, деб ўйламагандим. Ўшанда ‘Оёққа турмайди, бир умр коляскада ўтиради, кўрпага михланиб қолади’, деган гапларни ҳам эшитганман. Бу гапларни эшитганингда тугаркансан одам. Ундан кўра ўлган яхши-да. «Нега мени қутқаришди, нимага мен ўша жойда ўлиб кета қолмадим?», деган фикрлар ҳаёлимдан кечган.\nУ вақтда фарзандим 5-синфда ўқирди. ‘Ўлиб қолсам, битта-ю битта қизим кимнинг қўлида қолиб кетади’, деб кўп ўйлаганман. Қизимнинг бахтига омон қолдим. Бу Аллоҳнинг менга берган мўъжизаси-да! Ҳозир ўзимга ўзим қойил қоламан, сабаби юрагим бақувват, кучли аёл эканман», — дейди у.\nАктриса интервью давомида икки йилда соғайиб, оёққа турганини таъкидлаган.\n«Бир йил бир жойда ётган бўлсам, ич-этимни кемириб, адойи тамом бўлганман. Чойшабимни алмаштириш учун тўрт нафар одам керак бўларди. Ичимда темир, ташқаримда темир... ҳозир ҳам қолиб кетган темирлар бор. Тўрт нафар одам столдек тўғри, текис кўтарган пайтда чойшабимни алмаштириб олишарди. Ётган жойимда сочиқда ювинтиришарди.\nУстозим Ёқуб Ахмедовга, ҳамкасбларимга катта раҳмат. Таниган, танимаганлар ҳам кўргани боришган. Ойлик маошимни вақтида уйимга етказиб туришган. ‘Отасиз қолган фарзандимни ким боқади, мен оёққа туришим керак’, деган қаттиқ мақсадни олдимга қўйганман. Бир йилдан сўнг ўрнимдан туришни ўргатишди, қўлтиқтаёқда юришни ўргандим. Бир йилда қўлтиқтаёқни ҳам ташладим. Дардини берган Аллоҳим шифосини ҳам бераркан. Қизимни етим бўлиб қолишдан Аллоҳнинг ўзи асради, фарзандимнинг бахти бор экан», — дейди Хосият Ҳусанова.\nЭслатиб ўтамиз, Хосият Ҳусанова 2015 йилда 47 ёшида иккинчи фарзанди, яъни ўғлини дунёга келтирган. У қизини турмушга узатган, бир нафар набираси бор. “Замин” янгиликларини “Youtube”да кузатиб боринг\nЯнгиликлар » Маданият » Актриса Хосият Ҳусанова мудҳиш автоҳалокатга учраб, тирик қолгани ҳақида гапириб берди


ЮҚОРИ ҚОН БОСИМИГА ҚАРШИ КУРАШ УСУЛИ… - 7 Октября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Октябрь » 7 » ЮҚОРИ ҚОН БОСИМИГА ҚАРШИ КУРАШ УСУЛИ…\nМангейм университети клиникаси профессори Бернхард Крамернинг таъкидлашича, юқори артериал қон босими 140/90 ва ундан юқори кўрсаткичга етганда, гипертония деб атала бошлайди. Гипертония тромбоз ривожланишига сабабчи бўлади ва оқибатда инсон инсульт, инфаркт каби хавфли хасталикларга чалинади. Бу хасталикдан қутулиш учун биринчи навбатда бўй билан мутаносиб вазнга эга бўлиш лозим. Бундан ташқари, овқатланиш рационимизда сабзавотлар, мевалар, ёғи олинган сут албатта бўлиши керак. Тузи баланд таомлардан қатъиян воз кечишимиз талаб этилади. Велосипедда сайр, ўртача тезликда югуриб туриш ҳам артериал қон босимини тушириш учун хизмат қилади. Дўлана, қизил лавлаги шарбати, саримсоқ ва магний ҳам қон босимини туширишда муҳим аҳамиятга эга.


ZiyoNET › Арбоблар › Абдусатторов Нодирбек\nАтоев Аббос Абдураззоқович\nЯшаш йиллари: 1986 – ҳозирги кунгача\nЯшаш йиллари: 1984 – ҳозирги кунгача\nМеньков Вадим Юрьевич\nЯшаш йиллари: 1987 – ҳозирги кунгача\nКутуев Ринат Мунирович\nСобиров Ришод Рашидович\nЯшаш йиллари: 1989 – ҳозирги кунгача\nИноятова Манзура Журакуловна\nЯшаш йиллари: 1985 – ҳозирги кунгача\nНурудинов Руслан Шамильевич\nЯшаш йиллари: 1991 – ҳозирги кунгача\nИстомин Денис Олегович\nРасулов Эльшод Юнусович\nТуғилган сана: 2004 Сентябр 18\nНодирбек Абдусатторов 2004 йилнинг 18 сентябрида Тошкент шаҳрида туғилган. Шахмат сирларини 3.5 ёшидан бошлаб ўргана бошлаган. Ёш бўлишига қарамай шаҳар, республика ва Халқаро миқёсдаги турнир ва мусобақалар ғолиби. Нодирбек 2012 йили ФИДЕ Мастери фахрли унвонига, 2017 йилда нуфузли мусобақаларда муносиб иштирок этиб, Халқаро Гроссмейстер фахрли унвонига сазовор бўлди.\nЁш шахматчи Нодирбек Абдусатторов 2011 йили икки йирик мусобақа – Ҳиндистонда мактаб ўқувчиларининг Осиё чемпионатида олтин ва Филиппинда ўсмирлар ўртасидаги қитъа биринчилигида бронза медални қўлга киритган. 2012 йил Словениянинг Марибор шаҳрида ўтказилган жаҳон чемпионатида олтин медалга сазовор бўлган, Ҳиндистоннинг Деҳли шаҳрида мактаб ўқувчилари ўртасидаги VIII Осиё чемпионатининг рапид – тезкор шахмат баҳсларида кумуш медаль билан тақдирланган.\n2014 йили пойтахтда ўтказилган шахмат бўйича Осиё чемпионатида Нодирбек Абдусатторов ўн ёшгача бўлган шахматчилар баҳсида шоҳсупанинг энг юқори поғонасига кўтарилган, блиц турнирда эса кумуш медални қўлга киритган. Жанубий Африка Республикасининг Дурбан шаҳрида бўлиб ўтган шахмат бўйича 8-18 ёшли ўғил-қизлар ўртасидаги жаҳон чемпионатида иккинчи ўринни эгаллаган.\n2016 йили Россиянинг Сочи шаҳри мезбонлик қилган мактаб ўқувчилари ўртасидаги жаҳон чемпионатида иккита олтин медалга сазовор бўлган. 2016-2017 йилларда Россия ва Бирлашган Араб Амирликларида ўтказилган нуфузли мусобақаларда муносиб иштирок этиб, халқаро гроссмейстер талабини бажарган.\nЖаҳон аренасида эришган натижалари:\n2012 йил 8 ёшгача бўлган ўғил болалар ўртасида жаҳон чемпиони (Марибор, Словения), ФИДЕ Мастери;\n2014 йил 10 ёшгача ўғил боллар ўртасидаги жаҳон чемпионатида иккинчи ўрин (Дурбан, ЖАР);\n2015 йил 12 ёшгача бўлган ўғил болалар ўртасида жаҳон чемпиони (Порто Каррас, Греция);\n2016 йил сентябрда халқаро Мастер талабларини бажарди (Куала-Лумпур, Малайзия);\n2016 йил октябрда М.Чигорина хотирасига бағишланган халқаро турнирда гроссмейстр унвонининг 1- талабини бажарди (Санкт-Петербург, Россия);\n2016 йил 13 ёшгача бўлган мактаб ўқувчилари ўртасидаги жаҳон чемпиони (Сочи, Россия,)\n2017 йил августда нуфузли халқаро мусобақада гроссмейстр унвонини 2- талабини бажарди (БАА, Абу-Даби);\n2017 йил 29 октябрда бўлиб ўтган нуфузли халқаро мусобақада муносиб иштирок этиб халқаро гроссмейстер унвонининг барча талабларини бажарди (Санкт-Петербург, Россия).


«Авиган»ни қайси ҳолларда ичиш керак, «Плаквенил» нима сабабдан тавсия этилмайди? — иммунолог маълумот берди - Zamin.uz\n19:57 / 21.07.2020\n- «Плаквенил» – иммунитетни сунъий пасайтиради. Шунинг учун коронавирусдан даволанаётган беморлар уни ичмаслиги керак. «Плаквенил» энг биринчи малярия (безгак)га қарши ишлатилган дори. Паразитларга қарши ва иммунитетни оширмаслик, яъни иммунитетни босиб туриш учун ишлаб чиқарилган. Ўзини касалликдан ҳимоя қилаётган тана айрим пайтларда ҳимояни ошириб юборади. Ҳимоянинг ошиб кетиши организмни ўлдириб қўйиши ҳам мумкин. «Плаквенил» шундай ҳолатда ишлатилади. «Плаквенил» коронавирусга қарши курашда илк бор Хитой қўлланмасига киритилган.\nШундай бўлса-да, Ўзбекистоннинг ҳам айрим жойларида «Плаквенил» бепул тарзда берилаётгани ҳақида хабарлар бор. Фуқаролардан бу дорини ичишни тўхтатишни сўраган бўлардим, – деди иммунолог-инфекционист Азиза Хўжаева.\n– Албатта, вирусли инфекцияларда даволашда қўлланадиган 44 номдаги препаратлар маҳаллий ишлаб чиқарувчилар томонидан давлат рўйхатидан ўтказилган. Улар ацикловир, энтекавир, оксолин, умифеновир, ламивудин, абакавир, рутан каби таъсир этувчи моддалар сақлаган ҳамда мажмуавий таркибга эга бўлган вирусларга қарши воситалардир. Фақат бир дорига боғланиб қолиш, ўшандан нажот кутиш тўғри эмас, – дея жавоб берганди. “Замин” янгиликларини “Youtube”да кузатиб боринг


Тинчлик ва осойишталик қадри — ЎЗБЕКИСТОН МУСУЛМОНЛАРИ ИДОРАСИ СИРДАРЁ ВИЛОЯТИ ВАКИЛЛИГИ\nБу дунё неъматларининг ҳадду-ҳисоби, чек-чегараси Яратувчининг ўзигагина маълум. Инсон умрининг фойдали ва эзгу амаллари ҳақ йўлга қўйилган илк қадамдан, ҳақ йўлга бошловчи илм-маърифатнинг алифбосини танимоқ, ўрганмоқдан бошланади.\nФарзандларимизга боғча ва мактаб ёшиданоқ Ватанни севмоқ ва ота-онани ҳурмат қилишдек таълим-тарбия берилар экан келажакда фарзандларимиз Ватанга хизмат қиладиган, оиласини севадиган, илмли фарзандлар бўлиб униб-ўсадилар ва сизу-бизга берилган улуғ неъмат бўлган тинчликни қадр-қиймати бебаҳо эканлигини англаб, уни кўз қорачиғидек асрайдилар. ИншаАллоҳ!\nҲозирги кунда одам савдоси, гиёҳвандлик каби жирканч жиноятларни ўзида мужассам этган экстремизм ва терроризм балоси бутун дунё халқларининг умумий муаммосига айланди. Ёшларимизни ана шундай жангари оқимлардан сақлаш ота-оналар, жойлардаги масъул шахслар, ўқитувчилар, маҳалла фаоллари, хуллас, барча виждони бор одамларнинг муҳим вазифаси ҳисобланади. Авваллари ота-оналарнинг иззат-ҳурматини сақлаган йигит-қизлар уларни рухсатисиз бегона юрт тугул, кечаси кўчага ҳам чиқмас эдилар. Ҳозирда эса айрим ота-оналар фарзандини қайси давлатда, нима билан машғул эканлигига ҳатто қизиқмайдилар ҳам. Демак, ота-оналар асосий вазифаларини унутиб, фарзандлари тезроқ ва кўпроқ пул топишини хоҳламоқдалар. Ўзларининг орзу-ҳавасларини амалга ошириш мақсадида фарзандларини сўраб-суруштирмай чет элларга чиқишига рухсат беришмоқда. Ваҳоланки уларни ёт оқимларга аралашиб қолишига кафолат бераолмайдилар. Ҳар куни ҳар бир оилада фарзандларига тинчлик ва соғлик неъмати, унинг қадр-қиммати ҳақида сўзлаш ҳам ота-оналарнинг бурчи ҳисобланади.\nЮртимизда амалга оширилаётган ислоҳот ва бунёдкорликлар ҳар биримизни хурсанд қилади. Келажагимиз пойдевори бўлган ёшларимизни мана шундай тинчлик осойишталик ҳукм сураётган жонажон Ватанимизда илмли, маърифатли бўлиб, Ватанини севадиган, халқига хизмат қиладиган фидоий фарзандлар бўлиб етишишларига ҳар биримиз масъулдирмиз. Демак, ҳар бир инсон ўз оиласи, Ватани тақдирига бепарво бўлмаслиги ва олий неъматлардан бири бўлган тинчликнинг барқарор бўлишлигига ҳисса қўшиши маъсулиятни ҳис этиб яшаши билан бевосита боғлиқдир.\nБоёвут тумани “Тавба”


МАҲЗУНЛИК МАЛИКАСИ… (реал воқеаларга асосланган) - 4 Ноября 2019 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2019 » Ноябрь » 4 » МАҲЗУНЛИК МАЛИКАСИ… (реал воқеаларга асосланган)\nБу кеча Малика ёмон туш кўрибди. Тушида қора мушук унга ташланиб, ҳаммаёғини тирмалаб ташлаганмиш. Аммо ҳеч қаеридан қон чиқмабди. У билагида кучли оғриқ туйиб кўзларини очди. Хайрият, туш экан. Уйқу орасида билмай бир қўлини боши остига қўйиб олибди. Шу қўли увишиб, кейин игна санчган каби жимирлаб оғрибди.\n— Мушук бўлмай ўл, — дея ёстиқдан бошини кўтарди эндигина ўн олтига тўлган Малика қайрилма қошларини чимириб. — Юрагимни ёрай деди-я! Мени йиғлатди-я тушимда! Қоранг ўчсин!..\nСўнгра даст ўрнидан турди-да, кўзгу қаршисига борди. Ойни-да хижолатга қўйгулик ҳуснига ўзи ҳам бир муддат маҳлиё бўлганча тек туриб қолди. Қалин ва қайрилма қошларини ўзгача ҳавас ила қоқиб-қоқиб кўрди. Оҳу кўзларини атайин юмиб-юмиб олди. Бу машғулот сабаб бўлиб қалин, қайтарма лабларига табассум югурди. Кайфияти чоғланди. Тушдаги мушук воқеаси миясини тарк этгандек пича енгил тортди.\n«Қанийди менам Мўътабар опамдай чиройли келин бўлсам! — кўнглидан ўтказди Малика ҳуснидан кўз узолмай энтикканча. — Ёнимда тоғни толқон қила оладиган куёв жилмайиб турса! Унга суяна, ишона олсам!.. Ахир, қайси қиз яхши жойларга келин бўлишни хоҳламайди?!. Опамнинг омади боракан. Поччам росаям ўзига муносиб. Жиддий, баланд бўйли, камгап, камсуқум, мағрур экан. Мўътабар опам азалдан шунақа йигитларни берилиб мақтарди. Уларга ҳавас қиларди. Ҳавас қилса етаркан. Ишқилиб, бахтли бўлишсин!.. Вой, эсим қурсин, бугун меҳмонга келишмоқчийди-ку улар! Кечга томон борамиз деганди опам. Ўзиям куёв чақириқдан кейин уч ой ўтибди-ю, энди келишлари! Мен нега туриб қолдим? Тайёргарлигимни кўришим керак-ку!.. Уф-ф… Дадамминан ойим ҳам шу бугунни кутиб туришганми нима бало? Келин-куёвлар келса, тўйга кетишга бало бормиди уларга?.. Кўплашиб қарши олардик!.. Майли, бир ўзим ҳам кутиб олаверман. Ёш бола эмасман-ку!.. Худо хоҳласа, бугун туғилган кунимни опам, поччамминан бирга нишонлайман. Қандай бахт! Ҳеч қачон бунақаси бўлмаганди…»\nМалика кун бўйи елиб-югуриб, уй ичларини тозалади, алоҳида хонага хонтахта қўйиб, атрофига бахмал кўрпачалардан тўшади. Ҳовлини супур-сидир қилди, ора-сирада овқат масаллиғини тайёрлаган бўлди. Иложи борича ҳеч нарсани ўйламасликка, ҳаяжонланмаслик, хавотирга асир бўлмасликка интилди. Лекин барибир юраги ҳаприқаверди, эти жимир-жимир қилиб, тиззалари дағ-дағ титраб қўяверди.\n«Биз энг бахтли оиламиз, — ўйлади иш орасида энтикиб. — Уч опам ҳам яхши жойларга келин бўлди, акаларим меҳрибон, ота-онам куйинчак ва дилгир. Қандай яхши! Илойим уйимизга, ўзларимизга кўз тегмасин!..»\nКеч тушиб, вақт хуфтонга яқинлашганда, Малика поччаси ва опаси қаршисида уялган кўйи ер чизиб ўтирарди.\nПоччасига тўйдан кейин яхшилаб разм солмабди. Қошлари қалин, нигоҳлари ўткир, салобатли экан. Лекин негадир кўзлари қизарган, ранги оқаринқирагандек туюлди. Маликани туғилган куни билан табриклаб қадаҳ кўтараётганда қўллари қалтираб-қалтираб қўйди. Мазаси қочган шекилли…\nМалика шундай ўйлар, ҳаяжонлар қуршовида қизариб-бўзарганча тезда дастурхонни йиғиштирди. Ана энди ўз хонасига кириб ётса ҳам бўлади. Тушунади. Билади. Опаси ва поччаси янги келин-куёв. Уларнинг ўзаро гаплари бўлиши мумкин. Терсайиб ўтираверса, поччасига малол келар…\n«Қолган икки поччамни кўрганда бу қадар хавотирланмаган, хижолат тортмагандим, — ўйларди Малика ўзи учун ўрин тўшаш асносида. — Бу поччам каттароқ ерда ишлайди чоғи. Шунисини опамданам сўрамаган эканман. Ойим ҳам айтмаган-да ростини! «Бунисиминан ишинг бўлмасин, поччанг яхши оиладан, топармон-тутармон йигит» деган-у, жим бўлган. Ишқилиб, опажонимнинг бахтига ҳеч қачон кўз тегмасин!..»\nЭндигина ўринга чўзилмоқчи эди, хона эшиги бир-икки тақиллади-да, опаси кириб келди.\nМўътабарнинг кўзларидаги бўёқ деярли ўчиб, қовоқ остилари қизарибди. Буни Малика дарров пайқади.\n— Йиғладингизми, опажон? — сўради юраги така-пука бўлиб. — Нима бўлди сизга? Мазангиз қочдими?\nМўътабар жавоб ўрнига каравотнинг бир четига омонатгина чўкди. Вужудидаги титроқларни синглисига сездиргиси келмадими, ўтирган ерида бир-икки чайқалиб, йўталиб олди.\n— Опа, айтсангиз-чи, — уни тезлай бошлади Малика йиғламсираб. — Ёмон бўп кетяпман! Дўхтир чақирайми?\n— Керакмас, — дея маҳзун жилмайиш қилиб Маликанинг елкасига бошини қўйди Мўътабар. — Мен… Яхшиман, жоним, яхшиман.\n— Унда нега йиғладингиз?\nОпаси ниманидир ундан сир тутарди, айтолмасди. Буни Малика ҳануз тараддудланаверишидан, кўзлари аланг-жаланглигидан пайқади. Қанийди, ҳадди сиғса, кўнглига минг бир шубҳа, ташвишни солган кўйи тек ўтирган опасини силтаб-силтаб сўзлашга, ёрилишга мажбур этса!.. Афсуски, ўзи гап бошлашини кутишдан, чидашдан ўзга иложи йўқ…\n— Сингилжон, бир гапни айтмоқчи бўляпман-у, сира тилимга кўчира олмаяпман, — деди ниҳоят Мўътабар кўзларидан дув-дув ёш тўкиб. — Нима қилай? Айтсам ҳам куяман, айтмасам ҳам…\n— Айтинг, опа, йўқса ҳозир ёрилиб кетаман, — Малика қандайдир кўнгилсизликни сезган каби Мўътабарни маҳкам қучоқлаб олди. — Чўзманг, айтинг! Тезроқ айтинг, жон опа!\nМўътабар шошилмасди. Ҳамон тараддудланиш, иккиланиш, ўй суриш-у жавдирашдан нарига ўта олмасди. Нигоҳлари борган сари ўтмаслашаётгани шундоқ кўриниб турарди.\nГарчи синглиси зўрласа, тезласа-да, бир неча ўн дақиқа унсиз йиғлаш, бошини сарак-сарак қилиш билан кифояланди.\n— Поччанг… Наркоманакан, — Мўътабар охири ёрилди. — У… Нашаванд чиқиб қолди, сингилжон.\n— Н-нима? — Малика олдинига ҳеч нарсани тушунмай, опасига анграйди. — У нима дегани, опажон? Ёмон ишми?\n— Соддасан-да, Малика, соддасан! — деди Мўътабар оғир хўрсиниб, шу орада кўз ёшларини енгига артаркан. — Нашани яхши одамлар чекмайди. Поччанг эса нашаданам ёмонига ўрганган. Томирига игна санчиб дори юборади. Агар вақтида шу ишни қилмаса, томирлари тортишиб, ўлиб қоларкан. Шуни биласанми?\n— Вой, энди нима қиламиз, опа? — шундан кейингина Малика баттар юраги ваҳимага тўлиб ўрнидан туриб кетди. — Энди нима бўлади?\n— Наркоман бўлиб бизларни тинч қўйса майлийди, — давом этди Мўътабар синглисининг охирги саволини жавобсиз қолдириб. — Ҳозир сенга бир гапни айтсам… Билмадим нима бўлади? Шундан кўра ер ёрилиб остига кириб ўлсам бўлмасмиди?..\n— Тағин нима гап, опа? — Бу гапдан сўнг Маликанинг баттар жазаваси ортди. Иситмаси кўтарилган одам каби безовталаниб, аъзойи баданини совуқ тер босди. — Айтаверинг, яширманг! Менга айтмасангиз, кимга айтасиз?\n— Тилим бормаяпти, — деди Мўътабар илкис юзини терс буриб. — Бу гапни айтаман-у, аммо бир умр ўзимни кечира олмай ўтаман… Йўқ, ўлгунимгача дард, нафратга қул бўлиб ўтаман.\n— Жиннимисиз? Нега ҳалитдан ўлимни бўйнингизга олволяпсиз? Энди бахтингизни топдингиз-ку! Унақанги совуқ нафас қилманг-да! Мен қўрқиб кетяпман!\n— Қўрқма, — Мўътабар қайтадан синглиси томон бош буриб, елкасига қўлини қўйди. — Майли, айтаман… Фақат-чи, ҳовлиқмасдан, ваҳима қилмасдан, бақир-чақирга ружу қўймасдан эшитишга сўз бер, жоним!\n— Хўп, сўз бераман. Айтинг! Юрагим қинидан чиқай деяпти!\n— Поччанг… Поччанг Малика бу кеча бизминан ётсин деяпти!\nМўътабар шу гапни айтди-ю, илкис терс ўгирилиб, пиқиллаганча йиғлай бошлади.\n— Нима? — дея опасига ёпишди Малика. — Нима дедингиз? Нега сизларминан… Т-тушунтириброқ гапиринг, опа!\n— Нимани тушунтирай, нимани? — тиззасига муштлай-муштлай аламли шивирлади Мўътабар атрофга аланглаб. — Поччанг ёқтириб қопти сени. Агар бу кеча қўшиб бермасам….\n— Нима қиларкан? Қўшиб бермасангиз…\n— Мени ўлдирармиш. Сўйиб ташлармиш… Ҳозир тўйиб ичволган, орқасидан наркотик олган… Сингилжон… Мен… Нима қилишни билмайман, билмайман! У-ундан қўрқаман. Жудаям қўрқаман! Синглингни олиб кир деб мени ҳайдаб солди…\n— Опа, ахир мен… Қиз боламан-ку! Мени… Йўқ, йўқ, у мастликда алжираган шунчаки-а? Шундайми? Алжираган-а? Нима деганини ўзиям билмаган-а?..\n— Билади. У ярамас минг маст бўлган тақдирдаям ҳамма нарсани билиб туради.\nБоягина Маликанинг қалбини чулғаб турган ҳавас, қувонч, меҳр, фахр ҳисси опасининг бир оғиз хунук хабари туфайли қаёққадир ғойиб бўлганди. Унинг ўрнини музлик эгаллаб, бармоқ учларига қадар қақшата бошлади. Ҳали қўшиб бериш каби гап-сўзларнинг асл маънисига етиб улгурмаган қиз қўрқувдан дағ-дағ титрар, нима қилишни билмасди.\nАйниқса, уч ойлик куёв, ўзи поччаларининг орасида энг яхшиси, меҳрибони, ҳалоли ва дангали деб била бошлаган Маманазар ҳозирги тасаввурида аксил қиёфада намоён бўла бошлаганди. Поччасининг ўткир нигоҳлари худди эртакдаги ваҳший жонзотники каби совуқ туюлиб Маликани беҳаловатлик ботқоғи томон судракларди. Вужудини тасодифий нафрат ханжари тиғларди.\n«Бундай дейишга қандай тили борди? — ўйларди Малика. — Опамга уйланиб туриб синглисига оғиз солишга қандай ҳадди сиғди? Шунчалар ваҳший, ифлосми? Уялмадими шу гапни тилига кўчираётганда? Йўқ, мен ўзимни ахлат орасидан топган эмасман. Ундай ифлосларга сўзимни бериб қўядиганларданмасман. Ҳозир шартта кираман-у, юзига шартта-шартта айтаман. Керак бўлса, уйдан ҳайдаб чиқараман. Дод-вой қилиб шармандасини чиқараман. Ҳамма кўриб қўйсин бу ярамаснинг асл башарасини. Ундан кейин ота-онам мени калтаклашсаям, қарғашсаям майли. Сира хафа бўлмайман. Ёруғ юз, соф кўнгил билан бу уйни тарк этаман. Бошим оққан тарафларга кетаман…»\n— Опа, мен ҳозир кираман-да, шарманда қиламан эрингизни, — деди беихтиёр Мўътабарга юзланиб у. — Қиз болага, қайнсингилга кўз олайтириш қанақа бўлишини кўрсатиб қўяман!\n— Йўқ, йўқ, асло! — Мўътабар жонҳолатда синглисининг билагини сиқимлаб олди. — Ундай қила кўрма! Унинг кимлигини билмайсан. Мен биламан!.. Мени чавақлаб ташлашданам тоймайди! Ишон, у ичиб, чекиб олганда ваҳший ҳайвонданам баттар бўп кетади. Мен… Қўрқаман поччангдан!\n— Э, поччанг деманг ўша маразни! — бир силтаниб ўзини четга олди Малика. — Ўшанақа поччам бўлгандан кўра поччасиз ўтганим яхши. Падарига лаънат! Илойим менга олайган кўзлари кўр бўлсин, оқи-иб тушсин!\n— М-менга раҳминг келмайдими, сингилжон? — титроқ аралаш қўрқа-писа Маликага қайтадан яқинлашди Мўътабар. — Уни севаман, ўша ифлосни севаман, синглим!.. Ўлиб кетсам, ачинмайсанми? Мени яхши кўрмайсанми?\n— Эҳ, опажоним-эй! — икки кафти билан бошини чангаллади-ю, ортга тисланди Малика. — Юраккинамни куйдиравермасангиз-чи! Мен бокираман, ахир, бокира! Менам бир кун келиб яхши жойларга келин бўлишни орзу қиламан. Нега тушунмайси-из?\n— Демак, ачинмайсан менга, — дея оҳ тортди Мўътабар хонасига киришга чоғланиб. — Ўлиб кетсам ҳам барибир экан сенга! На илож? Бир бошга бир ўлим. Лекин-чи… Сени жудаям яхши кўраман, жоним! Ҳар куни хаёлан бўлсаям сени «меҳрибоним, асалим» деб эркалайман, еру кўкка ишонмайман!.. Майли, алвидо, сингилжон, алвидо! Ўлсам, йиғламагин, хўпми?! Сен йиғласанг, арвоҳим чирқиллайди, безовта бўламан, гўримда тик тураман! Фақат… Аҳён-аҳёнда бўлсаям қабрим тепасига бориб тургин! Мени илҳақ қилмагин!..\nШундай деди-ю, Мўътабар кетишга шайланди…\nМаликанинг ихтиёрида қандайдир сонияларгина қолганди. Сезиб, ҳис этиб турарди. Шу фурсатни бой берса, тамом, опасини қайтиб тирик кўрмаслиги мумкин…\nНима қилсин? Қай йўлни танласин? Номусиними? Ё опасининг ҳаётиними? Икковини ҳам жондан азиз кўради. Икковига-да кўз юмиб кета олмайди. Опасининг илтимосини қандай қондирсин? Эр-хотиннинг ўртасига қай юз, қай виждон билан ётсин? Кейин-чи? Кейин нима бўлади? Яқинлари, ота-онаси, ака-опалари, дугоналарининг кўзига қандай қарайди? Билиб қолишса-чи? Ўзини нима деб оқлайди? Қаердан қувват олади-ю, тик оёқда юради? Шу кунга қадар эгилмаган мағрур боши эгилиб қолмайдими? Йўқ, бундай қила олмайди. Виждонига, қалбига қарши борса, адойи тамом бўлади. Тирик мурдага айланади. Бундай яшагандан ўлгани дуруст, ўлгани. Аммо… Опаси-чи? Ҳозир ичкарига киради-ю, ҳақиқатни айтади. Кейин эса анави маҳлуқ опасига ташланиб, ўлдиради. Уй ичи қий-чувга тўлади. Малика бўлса, суюкли қориндошининг тепасида ҳўнграб-ҳўнграб йиғлайди. Бир умр худди шундай йиғлаб, ич этини еб ўтади. Негаки, Мўътабар опаси фақат унинг қайсарлиги, ўжарлиги, номусини жигаридан ортиқ кўрганлиги туфайли ўлади, ёруғ дунёни тарк этади. Жасади қоронғи гўрда тош қотади. Руҳи-чи? Руҳи ҳар куни Маликани қарғайди, афсус чекади, зорланади, азобланади, безовталаниб, ўзини қўярга жой тополмайди. Наҳотки, опажонининг руҳини қийноқларга қўйиб ўзи бемалол ҳеч нарса бўлмагандек тағин ер бетида юраверса, яшайверса, нафас олаверса, қувонаверса?..\n— Опа-а! — дея сал қурса ҳайқириб юбораёзди Малика югурганча бориб Мўътабарнинг бағрига ўзини отаркан. — Мен розиман! Фақат сиз яшаб қолинг! Сизсиз тамом бўламан, тамом! Сиз яшашингиз… Ҳа, яшашингиз керак. Ўрнингизга мана шу жонимни қурбонлар қилай, опа!..\n— Ўзимнинг меҳрибоним! — Мўътабар синглисига жўр бўлиб товушсиз йиғларди-ю, нуқул Маликанинг елкасини, қуюқ, тим қора, узун сочларини силарди. — Ишон, бу ишингни мен ва сендан бўлак ҳеч ким билмайди. Сирларимиз, қилмишларимиз ҳов ўша исқиртликларга кўмилмоқчи бўлган хосиятсиз хонада қолади. Фақат ўзингни қўлга ол. Маманазарнинг қаршисида қаддингни тик тут! Бошингни баланд кўтариб кир. Токи, тан берсин! Эртага виждони азобланиб, қилган маразликларига пушаймонлар есин! Сен қўрқма! Сираям қўрқма!..\nМалика сескана-сескана ўзини идора этган бўлди-да, кўз ёшларини шоша-пиша дастрўмолчасига артиб Мўътабарга эргашди.\nМаликанинг армонлари, алам-у нафрати, дардлидан-да дардлироқ туйғулари қўзғолон кўтарган, момоталоқ танаси симиллаб оғриб, ёш жонига озор бераётган, осмондаги ой номус азобига тоқат қила олмай хиралашган маҳал ярим тун эди.\nУнинг кўз ўнгида ҳануз маст-аласт хириллаган, алақ-жалақ сўзларни айтиб талмовсираган кўйи ётган Маманазарнинг турқи, мушфиқ опасининг ўксиниб-ўксиниб йиғлаши, силкина-силкина ўртаниши гавдаланар, дунёдан, келажакдан, одамлардан, қадрдон қишлоғидан, барча қариндош-уруғлардан, орзуларидан умидини узганди.\n— Чидай олмай кетяпман, Худойим, — телбаларча зорланарди Малика ҳовли четидаги ариқ сувига ҳиссиз тикилган кўйи қўлидаги бир метрли арқонга ҳиссиз боқиб. — Жоним танамга сиғмаяпти! Ифлосликка боққан кўзларим, ифлосликнинг тафти теккан танам оқиб тушай деяпти! Нима қилай-й? Кимларга дод дей? Додимни ким эшитади? Ким менга ҳамдард бўлади? Ҳеч ким! Энди кимгаям керакман?.. Мендан икки синф баланд ўқиган Ҳамид нуқул орқамдан юргани юрган эди. Партамнинг остига севги мактубларини яшириб кетарди. Юзма-юз келиб қолсак, ўзича меҳр кўрсата бошларди. Билардим, сезардим, у мени севарди. Ҳозир ҳам севади. Эҳ, Ҳамид ака, аҳмоқ эканман. Сиздай софдил, ҳалол йигитга ноз қилибман. Мактубларингизга жавоб ёзиш, покиза севгингизни ҳурматлаш ўрнига лаб буриб кетибман. Энди-чи? Ҳозир аҳволимни бир кўрсангиз эди. Ҳа, сизам юз буриб кетардингиз. Чунки ит теккан қовун кимгаям керак? Мен худди шу кўйга тушдим, Ҳамид ака! Бундан буён башарти сизни қайта кўриш насиб этса, хафа бўлманг, ранжиманг, терс ўгирилиб кетишга, сиздан йироқлашишга мажбурман. Сабабини эса фақат ўзим-у, Оллоҳ билади. Мен сиздай олижаноб ошиқнинг ҳаётини заққумга айлантирмоқчи эмасман… Йўқ, йўқ, бу кеча умримнинг сўнгги лаҳзалари яқинлашаётганини пайқадим. Қора мушук тушимга кириб аъзойи баданимни тирнади. Бу ажал эканини энди-энди англадим. Сиз-чи, бевафо, номард, каландимоғга йўйманг мени! Шундай йўл тутишга, қора қисмат етовида ажал остонаси томон юришга маҳкумман…\nТўхта, нега ундай деяпман? Опам-чи? Маманазар-чи? У ўлганимдан хабар топиб осойиш топсинми? Бузуқ кўнгли кўчасида байрам бўлсинми? Опажонимни бир умр масхаралаб, камситиб, таъналарга кўмиб ўтсинми? Ҳечам! Ўладиган аҳмоқ йўқ, аблаҳ Маманазар! Худо хоҳласа, мен мағрурона кўзингга боқаман. Ёнингдан дадил ва мардона қадам ташлаб ўтиб кетаман. Ана ўшанда кўраман аҳволингни! Етмиш икки томирингни ҳаракатга келтирмасам, танангда гупириб турган ифлосдан ифлос қонинг ўрнида заҳру заққумлар оқиздирмасам одам эмасман! Менинг номусимни булғаб, шаъминг ёндими? «Бопладим, ҳукмимни ўтказдим, бўйсундирдим, байрам қилдим, мириқдим» деб ўйлаб дўппингни осмонга отмоқчимисан? Отиб бўпсан! Ҳали қилмишларингга пушаймонлар ейсан! Малика ҳеч қачон бош эгмайди! Тушкунлик ботқоғига ботмайди! У яшайди, яшайверади! Гарчи қалб боғини хазонлар қопласа-да, ҳеч бўлмаганда тирик мурда янглиғ умр кечиради.\nЙўқ, нималар деяпти? Номусини бой бериб қандай яшайди? Орзу-умиди топталган қалб билан яшаб бўларканми?.. Дугоналари, ё қўшнилар, оғзига кучи етмас маҳалла аёллари ҳаммасидан хабар топгач, юзига солса, уни қўли билан кўрсатса, ер ёрилиб ерга кириб кетмайдими? Шундай масхараланишлар, хўрланишлар гирдобида умр кечирмоқчими ҳали? Ҳеч қачон!..\n— Мен бу ёруғ дунёда ортиқ яшаб қола олмайман, — деди ўзига ўзи Малика асабий лаб тишлаб. — Бу дунёси мен учун зиндондан фарқ қилмайди. Зиндонда эса… Зиндонда Малика ҳеч қачон яшаб қолмайди. Опа, кечиринг, сўзимда тура олмадим. Виждоним йўл бермади бунга. Сизга… Сабр берсин! Нимаям қилардингиз?!. Пешона-да!.. Мен ўлгач, сираям йиғламанг. Йиғласангиз, арвоҳим чирқиллайди. Гўримда тик тураман! Безовталик қулига айланаман! Мен… Ўз ҳавасларим, бўшдан-бўш кўнглим қурбонига айландим! Алвидо!..\nТонгга яқин Маликанинг жасадини оғилхонадан топишди.\nҚўлидаги арқонга ўзини осиб қўйибди.\nКатегория: HIKOYALAR / ХИКОЯЛАР | Ko'rganlar:: 17 | Добавил: www.horazm.net | Рейтинг: 0.0/0


Хитойликлар болалар учун қулоқ ўстиришмоқда - 5 Февраля 2018 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2018 » Февраль » 5 » Хитойликлар болалар учун қулоқ ўстиришмоқда\nХитойлик шифокорлар микротия , яъни туғма қулоқ чаноғи ривожланмай қолган болалар учун янги қулоқлар ўстиришди, деб хабар берди lenta.ru нашри.\nУлар мазкур тадқиқотда тоғай ҳужайраларидан фойдаланган ҳолда уч ўлчовли биобосма технологиясини қўллашди.\n5000 кишидан бир кишида учровчи микротия қулоқ чаноғининг туғма ривожланмай қолиши бўлиб, у кўпинча осиёлик ва америкалик ҳиндуларда учрайди. У одатда ўнг қулоққа шикаст етказиб, эшитиш қобилиятининг йўқолишига олиб келади. Бу нуқсонни асос сифатида қовурға тоғайини олиб ёки пластикдан чаноқ ясаб, пластик жарроҳлик йўли билан тўғрилаш мумкин.\nБироқ хитойлик мутахассислар ноанъанавий йўлдан боришга қарор қилишди. Улар компьютер томографияси ва 3D-босма ёрдамида соғлом қулоқнинг уч ўлчовли структурасига идеал мос келадиган каркас яратишди. Ҳар бир каркас Spectrum Z510 принтерида босилган, сўнгра биоматериал учун бир нечта қолип ясалган.\nҲар бир қолип ичига беморларнинг микротиядан шикастланган қулоқларидан тирик ҳужайралар – хондроцитлар жойлаштирилди. Янги қулоқ ўсиши 3 ой вақт олган. Шундан кейин ҳар бир каркас бемор қулоғи шаклига киргач, беморларга кўчириб ўтказилган.\nОлинган натижаларни деярли муваффақиятли деса бўлади. 5 боладан 4 нафарида ярим йилдан кейин аниқ тоғай шаклланишининг аломатлари пайдо бўлган, 3 нафарида янги қулоқ чаноғи шакли ва ўлчами соғлом қулоқларники билан бир хилда бўлган. Афсуски, 2 нафар болада бироз деформация кузатилган, шу сабабли ушбу жараённи тўлиқ хавфсиз ва синовдан ўтган, деб ҳисоблаб бўлмайди.\nХитойлик олимлар камчиликларга қарамай, олға бориб, бу йўналишда кейинги тадқиқотлар ўтказиш зарурлигини айтишмоқда. "Умуман олганда, биз ўзига хос қулоқ чаноқларини яратиш, тайёрлаш ва тиклай олишимизга шоҳид бўлдик”, деб айтган олимлар.\nКатегория: DUNYO YANGILIKLARI / ДУНЁ ЯНГИЛИКЛАРИ | Ko'rganlar:: 137 | Добавил: www.BePuL.NeT | Теги: #Yangiliklar, #xabarlar, #Yangilik, #habarlar, #newsuz, #новости, #uznews, #ahborot, #news | Рейтинг: 0.0/0


Инфекцион касалликлар структурасида вирусли гепатитлар биринчи ўринлардан бирини эгаллайди. Ахоли саломатлигига хавф аввалам бор хроник гепатитлар, жигар фибрози, жигар циррози ва гепатоцеллюляр саратон касалликларини ривожланиши билан тушунтирилади.\nЖигар фибрози – жигар структураси ва архитектоникасини бир хилда ушлаб туриш учун организм томонидан ишлаб чиқилган химоя реакцияси бўлиб, хар қандай шикастланишга жавобан фиброз (чандиқли) тўқиманинг хосил бўлиши билан характерланади.\nБошқача айтганда инфекцион агентлар (гепатит А, В, С, Д) вируслари, алкогол ва бошқа токсинлар таъсирида жигар хужайраларини яллиғланиши ва некрози (ўлиши) натижасида уларнинг жойи бўш қолмаслиги учун ўлган хужайралар ўрнида бошқа жигар хужайраси ёки қўшувчи тўқима ўсиб киради. Бу хужайра органеллалари ва жигарнинг умумий ўлчамларини катталашуви билан кечади.\nЖигарда қўшувчи тўқималарнинг ўсиши даражасига кўра жигар фиброзининг 4 та даражаси фарқланади (0; I; II; III). Фибрознинг IV даражаси – Цирроз билан тенглаштирилади. Яқин кунларгача жигар фибрози қайтмас жараён хисобланар эди. Сўнгги йилларда гепатологлар арсеналида пайдо бўлган вирусга ва фиброзга қарши препаратлар бу фикрларни нотўғрилигини исботлади. Мутахассислар томонидан адекват дори терапиясини ўтказиш орқали хозирда фиброз жараёнини камайтириш ва жигарнинг цирроз босқичига айланишини бирмунча чўзиш имконини бермоқда.\nЖигар фибрози босқичларини аниқлашнинг мухимлиги:\n• Жигарнинг дезинтоксикацион ва синтетик функцияларини бузилиш даражаси ва жигар веналари бўйлаб оқиб келувчи қон томирларнинг жигар хужайрасини «четлаб ўтиб» шунтлаш даражаси аниқланади.\n• Даво терапиясининг спектри, давомийлиги ва эффективлиги аниқланади.\n• Касалликнинг оқибати бахоланади: декомпенсация, қон кетиши, жигар саратони.\n• Зарарловчи омил (вирус, алкогол, семизлик) ни таъсирини ўз вақтида йуқотиш фиброзни чекинишига олиб келади.\n• Даво терапияси схемаси танланади, вирусга карши терапия эффективлиги бахоланади\n• Терапияга кўрсатмалар бахоланади F> = 2\n• Жигар циррози мавжуд беморларда вирусга қарши терапия ўтказилгандан кейин жигар саратони ривожланиш хавфи бахоланади.\nЖигар фиброзини аниқлаш усуллари\n• Инвазив: жигарни биопсияси\n• Ярим инвазив: лаборатор маркерлар (фибротест)\n• Ноинвазив: эластография (фиброскан), эластометрия (2DSWE)\nБу барча усуллар орқали жигарнинг қаттиқлик даражаси миқдорий қийматда kPa бирлигида аниқланади ва Метавир шкаласи ёрдамида жигар фиброзининг даражаси аниқланади.\nФеврал 05, 2018 2989 3 Рукн ГЕПАТОЛОГИЯ\nФИБРОТЕСТ – ЖИГАР ФИБРОЗИНИ АНИҚЛАШНИНГ ЯРИМ ИНВАЗИВ УСУЛИ ...\nМар 01, 2018 1746\nСен 27, 2017 36347


Меҳмонхоналарда ногиронлиги бўлган шахсларга шарт-шароитлар яратиш талабларини бажармаганлик учун жавобгарлик белгиланмоқда – Қонунчилик муаммолари институти\nМеҳмонхоналарда ногиронлиги бўлган шахсларга шарт-шароитлар яратиш талабларини бажармаганлик учун жавобгарлик белгиланмоқда\nЖорий йилнинг 28 апрел куни Сенатнинг ялпи мажлисида “Ўзбекистон Республикасида тиббий-ижтимоий хизматлар тизими такомиллаштирилиши муносабати билан Ўзбекистон Республикасининг айрим қонун ҳужжатларига ўзгартишлар киритиш тўғрисида”ги Қонун кўриб чиқилди ва сенаторлар томонидан маъқулланди.\nҚонунда кўтарилган масалалар давр талабидир. Бугунги кунда аҳолининг эътибор зарур бўлган қатлами – ногиронлиги бўлган шахсларга нисбатан етарлича шароит яратиш ва унинг ҳуқуқий асосларини янда мукаммалаштириш инсон қадрини улуғлашга хизмат қилади. Зеро, фуқароларнинг давлат ва жамият олдида тенг ҳуқуқ ва имкониятларга эга бўлишида барча инсонларнинг эҳтиёжини бирдек инобатга олиш адолатли.\nЯлпи мажлис муҳокамасига олиб чиқилган мазкур Қонунда “Ногиронлиги бўлган шахсларнинг ҳуқуқлари тўғрисида”ги Қонун тиббий-ижтимоий хизматлар соҳасидаги сўнгги ислоҳотларни инобатга олган ҳолда ишлаб чиқилган.\nБундан ташқари, Маъмурий жавобгарлик тўғрисидаги Кодексга меҳмонхоналарда ногиронлиги бўлган шахсларга шарт-шароитлар яратиш талабларини бажармаганлиги учун жавобгарлик белгиланмоқда. Афсуски, турли масалаларда олис манзилларга борган ногиронлиги бўлган шахслар меҳмонхоналарда бу жиҳатга етарлича эътибор берилмагани учун қийинчикка дуч келишади. Уларга фақатгина пандус йўлаклари эмас, балки хоналарда талаб этиладиган шароит ҳам керак бўлади. Бу ўз навбатида замон андозаларига мос бинони лойиҳалаштириш, бино инфратузилмасига янада эътибор ва масъулият билан ёндошишни талаб этиб, хизмат кўрсатиш сифати ва аҳамиятлиликни оширишга олиб келади.\nАлбатта, ҳар бир киритилган ўзгариш ўз аҳамиятига эга ва унинг ижроси шубҳасиз, инсонларга қулайлик яратибгина қолмай, айрим тузилмаларга ўзгаришлар олиб киради. Имконият ва имтиёзларни оширади. “Инсон қадри учун” тамойили асосида тизимли амалда тадбиқ этилиб, фуқароларнинг фаровон ҳаётида ўзини намоён этади.


Газеталар ўлмайди! – HURRIYAT\nОтажоним “Онамнинг номи ўчмасин, қизимнинг исмини Хонбиби қўямиз” деган экан. Мени ҳеч қачон ўз исмим билан чақирмаган. “Онашим” дердилар эркалаб.\nБолалигимда отажонимнинг тиззасига ўтириб овқатланардим. Сўнгра менга ўргатган шеърларини айтиб берардим. Отажоним эринмасдан яна менга шеър ўргатарди. Мени зукколигимни кўриб, аямга қараб “онашим ёзувчи бўлади! Катта шаҳарга бориб ўқийди. Китоблар ёзади” дердилар.\nТўрт ёшдан ўтганимда тўсатдан отажонимдан айрилиб қолдик. Ўша кундан бошлаб мен ҳам болалигимдан айрилдим.\nМактабга чиққанимда онам “Отанг сени ёзувчи бўлади деган. Шунинг учун яхши ўқигин. Албатта, ёзувчи бўласан” деди.\nШу сабабли, билмадим ёзувчи ким эканлигини яхши англамасам-да аъло баҳоларга ўқишга ҳаракат қилардим. “Ғунча” журналига ўзим чизган суратлардан ва ёзган ҳикоячаларимни юборардим. Кейинроқ ўша пайтдаги “Ленин учқуни” (ҳозирги “Тонг юлдузи”) газетаси ва “Гулхан” журналларига ҳикоячалар ёзиб юборардим. Туманимиздаги “Иштихон овози” (олдинги “Колхоз ҳаёти”) газетасига ҳам мақолалар ёзардим. Ёзганларим газеталарда чиққан кун мен учун байрам эди. Газетани кўтариб иложи бўлса ҳаммага мақтангим келарди. Ҳар бир чиққан мақоламни асраб қўярдим.\nЎн уч ёшимда қишлоғимизда очилган музқаймоқ ва ширин сув сотадиган сотувчининг юлғичлигини фелъетон қилиб, туманимиз газетасига ёзгандим. Таҳририятдагилар келишиб, ўрганишибди. Ёзганларим тасдиқланибди. Бу гап қишлоқда шов-шув бўлиб кетди. Танқидим газетада чоп этилмаса-да ҳамма мени “Ана ёзувчи келяпти” деб айтадиган бўлишган. Сотувчи ҳамқишлоғим бўлса мендан қаттиқ ранжиган. Бошқа сотувчилар эса мендан ҳайиқадиган бўлиб қолишганди.\nМактабдан қайтганимдан сўнг оғир кетмонни елкамга ташлаб, колхоз даласида ишлардим. Ҳар йили бизларни газета-журналларга обуна қилишарди. Биз жон-жон деб обуна бўлардик. Почтальонни интиқиб кутардик.\nУйимиздан газета-журнал аримасди. Ҳозиргача ҳам шундай. Онам набираларига айттириб, газета олдириб, ўқиб беришни талаб қилади.\n1991 йилнинг 1 сентябрида “Оила ва жамият” газетаси чиқа бошлади. Бу бизнинг энг севимли газетамизга айланди. Пайшанба кунини интиқлик билан кутардик. Кўп мақолаларим “Оила ва жамият” газетасида чиққан. Миллий университетнинг журналистика факультетига ҳам асосан, “Оила ва жамият” газетасида чиққан мақолаларимни топшириб юқори балл олганман. Уйга борганимда қишлоқдошларим “Оила ва жамият”да ёзганларингни ўқидик. Зўр ёзибсан!” дея олқишлашарди.\n1996 йилнинг декабрь ойида эса “Ҳуррият” мустақил газетаси чиқа бошлади. Бу газетани, айниқса, талабалар зўр қувонч билан кутиб олганмиз. Чунки шу пайтгача мустақил газетанинг ўзи йўқ эди. Бирин-кетин “Ҳуррият”да танқидий материалларим босилиб чиқди. Матбуот дўконларида “Ҳуррият” газетаси талаш эди.\nҲар бир даврда газетанинг ўз ўрни бор эди. Ҳаттоки раҳматли Қудрат момом ўқишни билмаса-да эринмасдан варақлаб, расмларини кўриб, изоҳларди.\nТурмушга чиққанимда мен бир сандиқ газета-журналларимни ҳам олиб кетганман. Токчага газета-журналларни териб қўйганман. Вақтим бўлганида олиб ўқирдим. Ҳаттоки бутун оила аъзоларимиз билан биргаликда ўқирдик, муҳокама қилардик.\n2017 йил “Адолат кўзгуси” номли газетада ҳам мухбир, ҳам хатлар бўлими мудири бўлиб ишладим. (Газета ўша пайтда 10.000, ҳозирги кунда 1.400 ададда чиқяпти.) Телефонимиз тинмайди. Ҳар куни камида 10 та саволни дафтаримга ёзаман. Хатлар оқими тўхтамайди. Ҳар ҳафта нажот истаб, муаммоларини ечишимизга умид қилган муштарийларга ва тегишли ташкилотларга 30-40 та хат юбораман. Саволларига жавоб топиб, газетамизда бериб борамиз. Шикоятларни эса қисқача мазмуни ва тегишли ташкилотлардан келган жавоб хатлари билан бериб борамиз. Энг қизиғи бу газетага одамларнинг ўзи хоҳлаб обуна бўлишади. Биронта газетамизнинг сонини топишолмаса, дарров хат ёзиб ўша сонлардан юборишимизни сўрашади. Мен ҳам эринмасдан улар сўраган газета сонларини мухлисларга юборардим.\nЎтган йилги пандемия барча газета-журналларнинг обунасига яхшигина ўз таъсирини ўтказди. Айрим газета-журналларимиз ёпилиб ҳам кетди. Ачинарлиси, ҳар куни чиқиб турадиган “Тошкент оқшоми” газетаси ҳам бугун чиқмаяпти. Биронта инсон, ҳаттоки Тошкент шаҳар ҳокими ҳам шу газетанинг тақдирига қизиқишмайди. Товба!\nТўғри, бугунги кунда интернет ривожланиб кетди. Аммо газета-журналнинг ўрни бошқа. Қолаверса, ҳамма жойда ҳам интернет яхши ишлайди, дея ҳеч ким кафолат беролмайди. Айниқса, қишлоқ жойларда интернет йўқ, ҳисоби. Қўпол қилиб айтганда айрим жойларда томнинг устига чиқсагина интернет ишлайди. Аксини олиб газета-журналлар камайгани учун туманларда почтальон вазифаси ҳам қисқартирилди. Илгарилари ҳар икки кунда почтальон уйимизга келса, энди бир ҳафтада ёки 15 кундагина у эшигингизни қоқиб келиши мумкин.\n“Мажбурий обуна” йўқолиб, деярли кўпчилик ихтиёрий обунани ҳам эсдан чиқарди. Бу билан ўзларига маънавий зиён қилишди. Илгарилари цензура бўлганлиги учун газета-журналларимиз танқидий материалларни беролмасди. Бугун қайси матбуотни қараманг ҳаммасида халқимизнинг муаммолари, дарди ёзиляпти. Шунинг ортидан кўпгина муаммолар ечиляпти.\n“Фарғона ҳақиқати” газетасининг “Ҳар бир муаммонинг ечими бор”, “Жамият занжирининг заиф ҳалқаси”, “Болалар уйи”даги ўйлар”, “Зарафшон” газетасининг “Тадбиркорга имконият бериш керак”, “Ёқилмаган табиий газ учун олинган пуллар ўз эгаларига қайтариб берилади”, “Ишонч” газетасининг “Ғайриқонуний буйруқ бекор қилинди”, “Кредит фоизлари камаядими?”, “Ертўлада сув қувури ёки “шошқалоқ” мурожаатгўй ҳамда “Туя гўшти еган” муаммо”, “Оғизда бор-у амалда йўқ(ми?)” каби материаллар ҳеч кимни бефарқ қолдирмаса керак. “XXI аср”, “Оила даврасида”, “Жамият” газеталари ҳам долзарб мавзуларни кўтариб чиқяпти.\n“Газеталар ўляпти” дея кимлардир айюҳаннос солаётган бир пайтда янги-янги нашрлар дунёга келяпти. Фарғонада “Олам аро” номли журнал чиқа бошлади.\nБосма нашрларни кўпчилик мажбурий обунага боғланиб қолганликда, ахборотни кеч узатишда айблашади. Аслида аксарият газеталаримиз бир ҳафтада бир маротаба чиқишга мўлжалланган. Шу бир ҳафта ичидаги ахборотларни ўзида жамлаб чиқаради.\nСайт йўналишининг ҳам ўз ўрни бор. Чунки сайтлар тезкорликка асосланган. Лекин бу дегани фақат сайтларни ўқиш керак дегани эмаску!\nОммавий ахборот воситаларини қўллаб-қувватлаш пайти келди. Ахир шу газета-журналларнинг ортидан рўзғорини тебратаётган кўплаб журналистлар ишсиз қолиб кетишди. Уларни ким ўйлайди?.. Қачонгача журналистнинг косаси оқармайди?


Қозоғистонлик дастурчилар яна бир «Siri» яратди - Номадлар,Турклар,Қозоқ одатлари ва анъаналари,Қозоғистон табиати\n#аудио #Лаборатория #матн #нутқ\nҚозоғистонлик дастурчилар «ақлли» колонка яратди. У деярли ҳар қандай мавзуда гаплаша олади, маслаҳат беради, об-ҳаво ёки валюта курсини билдиради. Буларнинг ҳаммаси – қозоқ тилида. Муаллифлар фикрича, гаджетнинг дастлабки вазифаси — давлат тилини оммалаштириш.\nНурғўжа Қалиасқаров, IT-холдинг лойиҳа менежери:\n- Бунда асосан шахсий мотивлар таъсир кўрсатди. Бу эса фаол иш юритишимизга сабаб бўлди. Ҳозир биз эҳтимолий буюртмачилар билан музокара ўтказяпмиз. Шунингдек, ҳали овозли ёрдамчилар мавжуд бўлмаган бошқа тилларда ақлли колонкалар, овозни тушуниш тизимлари яратишимиз мумкин. Шунингдек, олдиндан буюртма оляпмиз. Ёпиқ синовлар ўтказиляпти.\nОвозли ёрдамчининг ҳозирча номи йўқ. Ташқи кўриниши қандай бўлиши ҳам ҳал этилмади. Лекин унда миллий ўзига хосликлар бўлиши аниқ. Гаджет имкониятлари диапазони кенгайтирилмоқда. Йил охирида оммавий равишда сотишга тайёр бўлади. Уни мобиль илова форматида ишлатиш мумкин.\nДинара Алимова, нутқ технологиялари лабораторияси раҳбари:\n- Биз 2019 йилда иш бошлагандик. Жуда узоқ жараёндан ўтдик. Маълумотларни битта-битталаб тўпладик, энг катта бойлигимиз – биз устида ишлаган маълумотлар. Улар салкам 5 минг соатлик аудио ва матндан иборат. Бизда қозоқ ва аралаш тилларни таний олиш аниқлиги 75 фоиздан зиёд, ҳозир 80 фоизга яқинлашяпмиз. Бу – мамлакатдаги энг аниқ кўрсаткич.\nБундан ташқари, мазкур лойиҳа доирасида қозоғистонликлар спич.лаб сайтида қозоқ тилидаги аудиони матнга айлантира олади. Бу технология виртуал ёрдамчилар, кўзи ожизларга мўлжалланган навигация ва бошқа тизимлар учун муҳим.


Москвага учган Қирғизистон делегацияси аъзолари орасида коронавирус аниқланган – Газета.uz\nLotinchada 24 июн 2020, 13:33 Коронавирус Жаҳон\nҚирғизистон президенти Сооронбай Жээнбеков Россияга жўнаб кетган делегациясининг 2 нафар аъзосида коронавирус инфекцияси аниқланди. Бу ҳақда Қирғизистон давлат раҳбарининг матбуот хизмати хабар берди.\nҚайд этилишича, Сооронбай Жеенбеков, унинг делегация аъзолари ва кузатувчилар Москвага учиб келиб, белгиланган тартибга асосан COVID-19 га тест топширишган. Қирғизистон президенти Аппаратининг ташқи сиёсат бўлими раҳбари Данияр Сидиков ва қўриқлаш хизмати ходимининг коронавирусга тестлари ижобий чиққан.\n«Шу боис, Қирғизистон президенти Улуғ Ватан уруши ғалабасининг 75 йиллигига бағишланган тадбирларда қатнашмасликка қарор қилди», — дейилади хабарда.\n«Газета.uz» 1 561\n210 899 201 712 1 532 342 524 920 130 899 063 5 574 201


Ўзбекистон декабрдан Евроосиё иқтисодий иттифоқида кузатувчи бўлади (видео) - EFFECT.UZ\nЎзбекистон декабрдан Евроосиё иқтисодий иттифоқида кузатувчи бўлади (видео)\n. 22:09 | 07.12.2020\nЖорий йилнинг декабрь ойида Ўзбекистонга Евроосиё иқтисодий иттифоқида (ЕОИИ) кузатувчи-давлат мақоми берилади.\nСенатнинг Фан, таълим ва соғлиқни сақлаш масалалари қўмита раиси Одилжон Иминов ЕОИИга қўшилиш жараёни бошланганини маълум қилди.\nЭслатиб ўтамиз, аввалроқ АҚШ Ўзбекистоннинг Евроосиё иқтисодий иттифоқи билан ҳамкорлигига муносабат билдирганди.\nАҚШ давлат котибининг Марказий Осиё масалалари бўйича ёрдамчиси ўринбосари Жонатан Хеникнинг қайд этишича, АҚШ ЕОИИнинг аъзоси эмас, шу сабабли Ўзбекистоннинг музокараларини изоҳлай олмаган.\n“Билганим шуки, ушбу масала Ўзбекистон аҳолисини жуда ўйлантиради. Биз Ўзбекистон фуқароларининг дунё бозорлари ва инвестицияларидан фойдаланишга интилишини қўллаб-қувватлаймиз.\nУмид қиламизки, Ўзбекистон аҳолиси барча мавжуд маҳаллий блок ва савдо алоқаларини ҳамда Жаҳон савдо ташкилотига аъзолик масаласини синчковлик билан ўрганиб чиқишади. Қайси бири фойдали эканлигидан келиб чиқиб, танловни амалга оширади”, деганди америкалик дипломат.\nTeglar:Евроосиё иқтисодий иттифоқи\nКуман Роналду ёки Месси деган саволга жавоб берди\n“Халқ банки”нинг “ўғри” ходимлари ишдан ҳайдалди, прокуратура ишни текширмоқда\nШавкат Мирзиёев ЕОИИ бўйича Александр Лукашенко таклифини қабул қилди


EMA+FIBO Стратегияси — Трейдерлар сайти\nАссалому Алейкум Хурматли Трейдерлар. Кўпчилик трейдерлар (айниқса хаваскор трейдерлар) индикатирлар ёрдамида савдо қилишга харакат қилади. Бу сахифада, сизнинг этиборингизга янги савдо тизимини тақдим этишга қарор қилдим.\nАввалига биз валюта жуфтликлари ва параметрларни созлаб оламиз.\nВалюта жуфтликлари: EUR/USD, GBP/USD, USD/JPU, USD/CAD, NZD/USD, AUD/USD.\nИш вақти: 24 соат.\nТавсия қилинади брокер. Forex4you\nБизага иккита индикатир керак булади, яъни Moving Average индикаторини икки хил параметрларда графикга ўрнатамиз.\nИккинчи анжом эса Фибоначчи (қисқа қилиб FIBO) деб аталади.\nБиринчиси МА яни Moving Average ни ўрнатинг (Вставка – Индикаторы – Трендовые – Moving Average)\nТерминалингизда индикатор пайдо булади ва энди уни савдо тизмизда курсатилгандай созлаш керак.\nФакат қизилда белгилаб қўйилганларни ўзгартирамиз.\nEMA – деб ном берилгани Метод МА: Exponential номи борлиги учун қисқа қилиб ЕМА деб аталади.\nМетод МА: Exponeential\nСтиль: Ранги қизил\nЭнди эса яна бир мартда МА индикатирни урнатамиз лекин бу сафар бошқа параметирларни киритамиз.\nСтиль: Ранги КЎК\nFibo хақида эса кегинрок тушунтираман, Fibo бизга нархнинг борадиган манзилни аниқлашда ёрдам беради.\nҚандай битим тузиш керак?\nЕМА 18 кўк индикатордан, ЕМА 8 қизил индикатор кесиб ўтиши керак, қўидаги расмда кўрсатилгандай.\nЕМА 8 индикатори ЕМА 18 ни кесиб ўтканидан кигин дарров SELL қилишга шошилманг, графикдаги шағамчани ёпилишини кўтинг. Ёпилган шағамчанинг High дан Low гача бўлган ўлчами камида 20 пунктни ташкил этиши керак. Қойидаси буйича ёпилган БАР ёки ШАҒАМЧА камида 20 пунктлик булиши керак, агар камроқ буладиган булса кириш керак эмас кегинги 3 ёки 5 та БАР 20 пунктлик булиши керак.\nБАР ёки Шағамчамизани размери кирсак булади яни селл, каердан шағамчамизани энг LOW нуқтасидан Sell stop ордер билан кирамиза.\nЭнди STOP LOSS қаерга қуйиш керак, бизга сигнал берувчи шағамчадан энг юқори яни HIGH чуққидан SL қўйамиза.\nЭнди борадиган манзилимиза қаергача боради яни TAKE PROFIT (TP) қаерга қўйамиза? Биза юқорида этканимизадек FIBO уровенлари ёрдам беради.\nFIBO ни қандай ишлатиш керак?\nБизага Sell сигнал берган шағамчамизани оламиза ва ФИБОни шағамчамизани энг LOW дан HIGH гача тортамиза.\nТортканимизадан кегин ФИБОни қолган уровенлари хам пастда чиқади.\nБулар фибоначий уровен линия хисобланади. Биз бу уровенлардан борадиган манзилини аниқлаб оламиза.\nSell учун қандай кириш кераклигини расмга олиб ташлиман, этибор билан кўриб ўрганилар.\nРасмни куриб турган бўлсела ЕМА 8, ЕМА 18 ни кечиб уткан ва энди бизага Шағамчалар керак камида 20 пунктлик, бизда бор у хам булса 24 пунктлик, Энди ФИБО тортамиза тепада курсатилгандай булиши керак сизда, Биз бу ФИБОни 100.0 уровенидан Sell ёки Sell stop ордери билан кирамиза SL нўқтамиза эса уровени 0.0 жойига қўйамиза. Энди биз TP ни ФИБО уровени 261.8 гача қўйамиза.\nТепада кўрсатилган расмда кўриниб турибти, энди эса яна бир қанча sell учун кириладиган расмларни кўриб чиқамиза.\nАгар озгина тушинарли булса Энди BUY га яни нархни тепага кетишига ишлаймиза.\nСигналимизани тепага кетишига ишлашимиза учун ФИБОни Шағамчамизани HIGH дан LOW гача тортилади.\nЭнди эса ЕМА8 эса ЕМА 18 ни кечиб утиш керак, кегин эса бизага камида 20 пунктлик щағамча керак булади. Мана энди бир қанча расмлар ташлиман қанақа кириш кераклиги хақида.\nЯна бир BUY га кириш.\nСиз бита Савдо тизимни ўрганиб олдиз бу хақда тўлиқров видео форматда хам куришингиз мумкун ва унда яна мукаммал билиб олишингиз мумкун.\nСавдо тизим орқали битим очадиган булсангиз мухим “Money Menegment” қойидани эсдан чиқариб қўйменг.\nХар битта битим (сделка) 1% дан оширмасликни маслахат берамиза.\nPosted in ИндикаторTagged EMA, FIBO, Moving Average, Индикатор, Фибоначи\nPrev Forex4you брокеридан Верификация ўтиш\nNext Тез кунларда янги мақолалар юкланади


Вазир фарзандини мажбуран рус мактабларига ўқишга берадиган ота-оналарга мурожаат қилди » Ўзбекистон янгиликлари – Zamin.uz\n, 04 2020, 02:22\n11 июл, 13:26 1 343 Жамият\n9 июль куни пандемия шароитида ОТМларга қабул жараёнларини ташкил қилиш масалаларига бағишланган махсус брифинг ўтказилди.\nУнда Халқ таълими вазири Шерзод Шерматов оиласида русча гаплашилмайдиган ва ҳатто ўзи ҳам рус тилини билмайдиган ота-оналарнинг фарзандини рус мактабларига мажбуран ўқишга бераётгани ҳолатига муносабат билдириб ўтди.\nВазирнинг таъкидлашича, пандемия пайтидаги онлайн таълим соҳадаги кўплаб камчиликларни кўрсатиб бермоқда. Улардан бири оиласида русча гаплашилмайдиган ва ҳатто рус тилини билмайдиган ота-оналарнинг ўз фарзандини рус мактабларига бериши ҳисобланади.\n«Тасаввур қилинг, ота-она оилада бу тилда гаплашмайди, лекин фарзандини рус тилли мактабга мажбурлаб бериб қўйган. Бунда ёш бола мактабдаги дастлабки кунлариданоқ ўзига жуда катта қийинчилик ва стресларни олади.\nРусча мактаб ҳам майли, ўқитувчиси ёрдам берар, лекин таълим онлайн шаклга ўтганда ва бола уйда ўтириб қолганда ундаги бу қийинчиликлар икки баробар ортяпти. Шунинг учун ота-оналардан илтимос қиламан, фарзандингизни уйда ўзингиз эркин гаплашадиган тилдаги мактабга беринг. Ўзбек тилида гаплашасизми, ўзбек тилли мактабга беринг.\nТўғри, ота-оналарда фикр бўлади, болам рус тилини ҳам билиб олиши керак, деган. Биз бу бўйича Россиянинг Маориф вазирлиги билан гаплашганмиз, яъни ўзбек мактабларида рус тилини ўқитиш бўйича келишувимиз бор. Унга кўра, эндиликда бола ўзбек мактабда ўқиса ҳам битираётганда рус тилини ўрганиб чиқади», – деди Шерматов.\nШерзод Шерматов мавзу юзасидан фикрини давом эттирар экан, ўзи ҳам эски шаҳардаги мактабда ўқигани, лекин рус тилини билиш даражаси жуда ёмон эмаслигини қўшимча қилди.\n«Бизнинг мақсадимиз ҳам болаларимиз мактабни битираётганда ўзбек, инглиз ва рус тилларини билиб чиқсин.\nБугун Тошкентдаги мактабларни айланиб қарайдиган бўлсак, улар анча янгиланди, шароитлари яхшиланмоқда. Масалан, Учтепадаги 129 ёки Олмазордаги 22-мактабга боринг. Ҳаммасини шароити бор. Ўқитувчиларга ҳам вазифа қўйганмизки, таълим сифатини кўтариш.\nОта-оналаримиздан яна бир бор илтимос қиламан, болани қийнамайлик», – деди Шерзод Шерматов.\nВазир ҳолат юзасидан рус мактабларидаги ўқитувчилардан ҳам шундай мазмундаги шикоятларни кўп бор эшитишини таъкидлади.\n«Улар илтимос, бизни ота-оналардан ҳимоя қилинг, дейди. Яъни кўпчилик ота-оналар боласини рус мактабда ўқитиш учун кимларгадир телефон қилишади. Ўша ўқитувчиларнинг айтишича, бу болада катта зўриқишни пайдо қилади.\nЎқитувчилар шу каби қийинчилик ичига тушган болаларга мавзуларни тушунтираман деб дарснинг катта қисмини сарфлаб юборишади. Мутахассисларнинг айтишича, ёш бола эътиборини бир тилни ўрганишга қаратиши, мажбурланиши натижасида бошқа фанларни ўзлаштиролмай қолади, қийналади.\nБу биринчидан. Иккинчидан эса, бешинчи синфдан ўтиладиган фанлар сони ҳам кўпаяди. Бизда барча фанларни рус тилида ўтадиган ўқитувчилар етишмайди. Шундай экан ўқувчи иккинчи марта ҳам қийинчиликка учрайди», – деган Халқ таълими вазири.\nЭнди тўлов-контрактнинг 50 фоизи тўлангач, абитуриент ОТМга ўқишга қабул қилинади 09 янв, 14:45\nХалқ таълими вазири Шерзод Шерматовдан яна бир янги ташаббус... 02 июл, 13:37


Ҳужжатлар кучга кирди, амалда қандай бўлади?\nЎтган шанба куни Ўзбекистон Евроосиё иқтисодий ҳамжамияти доирасидаги Божхона иттифоқи ва Ягона иқтисодий ҳудуд тўғрисидаги шартномаларга қўшилди ва бу ҳужжатлар кучга кирди.\nТошкентнинг айтилаётган шартномаларни қабул қилиши шу йилнинг бошида ҳамжамиятга қўшилганидан кейин бажариши керак бўлган мажбуриятларидан бири эди. Бундан бир неча ой аввал ташкилотнинг навбатдаги саммитига отланган Ўзбекистон раҳбари бу шартномаларга қўшилиш ниятида эмаслигига ишора қилгани боис, 14 октябрь кунги қарор кўпчилик учун кутилмаган бўлди. Шунга қарамай, Ўзбекистоннинг минтақа мамлакатлари билан иқтисодий ҳамкорликни ошириш сари қўйган бу қадами ижобий эканини айтмоқда сиёсатшунослар.\nТошкентлик сиёсатшунос Фарҳод Толипов Ўзбекистоннинг собиқ иттифоқ бўйича эски қўшнилари билан яқинлашуви ҳам иқтисодий, ҳам ижтимоий нуқтаи назардан ижобий қадам эканини эътироф этаркан, сўнгги йиллар тажрибасидан келиб чиқиб, иккала шартнома амалда кучга эга бўлишига шубҳа билдирди.\nЕвроосиё иқтисодий ҳамжамиятига қўшилгандан бери Тошкентнинг Божхона иттифоқи ва Ягона иқтисодий ҳудуд ҳақидаги шартномаларни қабул қилишини оддий ўзбекистонликлар ҳам интиқлик билан кутаётган эди. Чунки шартнома унга қўшилган давлатлар фуқаролари ўзаро бемалол борди-келди қилишига имкон беради. Ҳар қалай бунга умидларни пайдо қилади.\nСиёсий таҳлилчи Шарофиддин Тўлаганов Тошкент ҳукуматининг мазкур икки келишувга қўшилиши ҳам Ўзбекистон, ҳам Евроосий иқтисодий ҳамжамиятининг бошқа аъзолари учун ижобий қадам бўлганини айтади.\nУ бу ҳужжатлар имзоланиши билан ўзбекистонликларнинг умидлари ушалишига шароитлар пайдо бўлганини таъкидлади.\nМосквадаги МДҲ институти Марказий Осиё бўлими раҳбари Андрей Грозин эса ўзбекистонликларнинг бу умидлари яқин келажакда ушалишига шубҳа билан қарайди. Унинг айтишича, ҳамжамият аъзоларининг бир-бири билан интеграциялашув жараёни учун муҳим бўлган ҳужжатларнинг Тошкент томонидан кучга киритилиши ижобий қадам, албатта. Бироқ, Ўзбекистон қонунчилигидаги мураккабликлар шароитида Божхона иттифоқи ва Ягона иқтисодий ҳудуд ҳақидаги шартномалар қандай амал қилиши савол остида қолади.\n“Агар Ўзбекистон ҳақиқатан ҳам нафақат ҳужжатни имзолаш, балки ўз қонунчилигини бу ҳужжатларга мувофиқ равишда, жумладан, қўшнилари билан божхона алмашинувига алоқадор қонунларини ўзгартиришни ният қилган бўлса, шубҳасиз, бу ҳужжатлар умумминтақавий вазият учун муҳим аҳамият касб этади. Яқин қўшнилар ва ташкилотдаги ҳамкорлар билан иқтисодий алоқаларни кенгайтириш мамлакат иқтисодига ижобий таъсир қилиши кундек равшан, албатта. Лекин, менимча, Ўзбекистонда бугун амал қилаётган қонунлар, афсуски, Божхона иттифоқи ва Ягона иқтисодий ҳудуд ҳақидаги шартномаларда қатнашаётган томонларнинг тенг ҳуқуқли муносабатда бўлишига имкон бермайди”, - дейди А.Грозин.\nБир неча ой аввал президент Ислом Каримовнинг ўзи ҳам Евроосиё иқтисодий ҳамжамиятининг навбатдаги саммитига отланар чоғи Ўзбекистон ташкилот доирасидаги Божхона иттифоқи ва Ягона иқтисодий ҳудуд ҳақидаги шартномага қўшилишга ҳозирча тайёр эмаслигига ишора қилувчи фикрларни айтган эди.\nБироқ давлат раҳбарининг бу фикрларни изҳор этганидан кўп ўтмай, айтилаётган шартномалар ими-жимида қабул қилинди. Айнан шунинг учун бўлса керак, Божхона иттифоқи ва Ягона иқтисодий ҳудуд ҳақидаги шуртномалар Ўзбекистонда кучга киргани мамлакат матбуотида деярли ёритилгани йўқ.\nЛекин нима бўлганда ҳам, Андрей Грозиннинг фикрича, бу икки ҳужжатнинг қабул қилиниши Тошкент ўзининг шу пайтгача юритиб келган иқтисодий сиёсати самарасизлигини тушуниб етганидан далолат беради.\n“Менимча, Тошкент шу пайтгача амал қилиб келган иқтисодий сиёсатини сақлаб қолиш ҳалокатли бўлишини англаб етган. Айнан шунинг учун ҳам Ўзбекистон ҳукумати турли қарорлар, жумладан, ўрта бизнесни ривожлантириш ёки яқин қўшнилар билан иқтисодий ҳамкорликни кенгайтиришга қаратилган қонун ва қарорларни қабул қилишга мажбур бўляпти. Ислом Каримов ва унинг атрофидагилар, яъни иқтисодий сиёсатни юритаётган мулозимлар Ўзбекистондаги иқтисодий вазиятни яхшилаш учун ҳокимиятнинг иқтисодга бўлган ёндашувини ўзгартириш кераклигини тушуниб етган кўринади”, - дейди А.Грозин.\nСиёсатшунос Фарҳод Толипов эса мавжуд вазиятда иқтисодий сиёсатни ўзгаритиш лозимлигини тушуниб етишнинг ўзи етарли эмаслиги, қандайдир натижалар бўлиши учун бу сиёсатни амалда ўзгартиришга сиёсий ирода бўлиши кераклигини таъкидлади.


Хитойда собиқ полиция бошлиғи коррупция учун ўлим жазосига маҳкум қилинди\n19:25 / 27.05.2017\nХитойнинг Чжэнчжоу шаҳри ўрта поғона суди Тяньцзин шаҳрининг Халқ сиёсий маслаҳатлашув кенгаши раисининг собиқ ўринбосари, шаҳарнинг жамоат хавфсизлиги бошқармаси собиқ бошлиғи У Чаншунни ижро этилиши икки йил ортга суриладиган ўлим жазосига ва шахсий мулкини мусодара қилишга маҳкум қилди. Sina ахборот порталининг маълум қилишича, у умумий қиймати 80 млн долларлик коррупция жиноятларида айбдор деб топилган.\nЧиқарилган ҳукмга кўра, У Чаншунь умрбод сиёсий ҳуқуқлардан маҳрум қилинди. Агар икки йил ўтиб, ўлим жазоси умрбод қамоқ жазосига алмаштирилса, У Чаншунга чиқарилган ҳукм ўзгаришсиз қолади ва у шартли-муддатдан аввал озодликка чиқиш юзасидан ариза бера олмайди.\nСуд айбланувчини давлат маблағларини ўзлаштириш ва сарфлаб юбориш, пора олиш, ўз манфаатлари йўлида қонунни писанд қилмаслик ва ўз хизмат ваколатидан шахсий мақсадларда фойдаланишда айбдор деб топди.\nСуд материалларига кўра, судланувчи турли давлат лавозимларини эгаллаган вақтда ўзининг назоратидаги компаниялар орқали 342 млн юань (49,8 млн доллар) миқдоридаги давлат маблағларини ноқонуний ўзлаштирган. У, шунингдек, шахсий мақсадларда 101 млн юань (14,7 млн доллар) давлат маблағларини ишлатиб юборишда айбдор деб топилди. Бундан ташқари, Чаншунь турли идоралар ва бошқармалардаги мутасадди шахсларга пора берган.\nТаъкидланишича, У Чаншунь тергов билан фаол ҳамкорлик қилган ҳамда бошқа жиноятларнинг очилишига ёрдам берган кўрсатмалар берган. У суд залида ҳукмга розилигини ва суд қарори устидан шикоят қилиш ниятида эмаслигини айтган.


Тошкент шаҳрида бир йўла 44 нафар бемор тузалди, улар орасида 78 ёшли онахон ва 2019 йил туғилган чақалоқ ҳам бор.\nШунингдек, Қорақалпоғистон ва Самарқандда 11 нафар бемор тузалиб, юртимизда жами соғайганлар 2 783 нафарга етди.\nВирусология илмий-текшириш институти клиникасида тузалганларнинг 11 нафари эркак, 26 нафари аёл бўлиб, ёши каттаси 78 ёшли онахон бўлса, ёши кичиги эса 2019 йил туғилган чақалоқ, улар орасидан 1 нафари Қозоғистон Республикаси фуқароси.\nЭпидемиология, микробиология ва юқумли касалликлар илмий-текшириш институти клиникасида тузалганларнинг барчаси эркак бўлиб, ёши каттаси 58 ёшда, ёши кичиги 29 ёшда, улар орасидан 1 нафари Қирғизистон Республикаси фуқароси.\nТошкент шаҳрида шу пайтга қадар 1 063 нафар бемор соғайган.\nҚорақалпоғистон Республикасида 2 нафар, Самарқандда 9 нафар, жами 11 бемор соғайди ва реабилитацияга кузатилди.\nҚорақалпоғистонда тузалганларнинг 2 нафари ҳам эркак киши. Қорақалпоғистонда шифо топганлар 129 нафарга етиб, даволанаётганлар 6 нафарни ташкил этмоқда. Ушбу ҳудуд коронавирусдан холи бўлишга жуда яқин турибди.\nСамарқандда тузалганларнинг 7 нафари эркак, 2 нафари аёл бўлиб, ёши каттаси 52 ёшда, ёши кичиги эса 25 ёшда.\nСамарқандда соғайганлар сони эндиликда 274 нафарга етди.\nШундай қилиб, бугун 55 нафар бемор тузалиб, мамлакатимиз бўйлаб жами соғайганлар 2 783 нафарга етди, деб хабар беради Соғлиқни сақлаш вазирлиги матбуот хизмати.\n23 Июн 2020 1908\n24 Июн 2020 1862\n27 Июн 2020 1166\n2 Июл 2020 1136\n17 Июн 2020 991\n27 Июн 2020 987\n3 Июл 2020 936\n16 Июн 2020 895\n10 Июл 2020 839


Главная > Янгиликлар > “Ўзбек ипагининг гулгун фасли” китобининг тақдимоти\n“Ўзбек ипагининг гулгун фасли” китобининг тақдимоти\nТошкент шаҳрида “икат” услубидаги миллий тўқувчилик мактабининг кўп асрлик анъаналарига бағишланган “Ўзбек ипагининг гулгун фасли” номли китобнинг тақдимот маросими бўлиб ўтди.\nИслом Каримов Фонди ҳамда Ўзбекистоннинг ЮНЕСКОдаги Доимий ваколатхонаси томонидан яратилган ушбу китоб ўзбек, рус, инглиз ва француз тилларида чоп этилган. Мазкур рисолани миллий ипакчилик ҳусусидаги мукаммал солнома деб аташ мумкин, унда тўқувчилик анъаналари пайдо бўлишидан замонавий ўзбек абрбанди дурдоналарига қадар – ўтмиш ва бугун ҳақида сўз боради.\nКитобда, жумладан, ипак қуртларининг пайдо бўлиши, шойи толаларига ранг бериб, мато яратилиши ҳамда табиий бўёқларни ҳосил қилиш ҳақида сўз боради. Рисолада, шунингдек, ўзбек матоларига турли асрларда ҳос бўлган безаклар ҳусусида маълумот берилади.\n“Ўзбек ипагининг гулгун фасли” китоби бой миллий анъаналаримиз ва ноёб маданий меросимиз ҳақидаги муносиб рисола бўлишига ишонамиз.\n“International Tashkent” меҳмонхонасида бўлиб ўтган тақдимотда маданият, санъат ва фан арбоблари, шунингдек дипломатик корпус вакиллари иштирок этдилар. Барча меҳмонларга нашр нусхалари ҳадя этилди.


Туркиялик тадбиркорлар ҳакамлик судига Ўзбекистонга қарши даъво аризаси билан мурожаат қилишди – Газета.uz\n23 июн, чоршанба COVID-19 Ob-havo Zira Вакансиялар\nТуркиялик тадбиркорлар ҳакамлик судига Ўзбекистонга қарши даъво аризаси билан мурожаат қилишди\nТуркиялик бир гуруҳ тадбиркорлар, шу жумладан Мехмет Зеки Обуз, Ўзбекистонга қарши Инвестиция бўйича низоларни ҳал қилиш халқаро марказига даъво аризаси билан мурожаат қилишди. Обуз 2007 йилда Ўзбекистонда 16 йилга озодликдан маҳрум этилган эди.\n8 июн 2021, 12:56 Иқтисодиёт\nБир гуруҳ туркиялик тадбиркорлар Жаҳон банки (ICSID) ҳузуридаги Инвестиция бўйича низоларни ҳал қилиш халқаро марказига Ўзбекистонга қарши даъво аризаси билан мурожаат қилишди, дея хабар бермоқда Spot.\nИш ҳужжатларида даъвогарлар Меҳмет Зеки Обуз, Севде Йилмаз, Хури Обуз ва Tasfiye Halinde Obuzlar Gida, Temizlik Maddeleri, Züccaciye ve Tekstil Sanayi Ticaret Limited Sirketi эканлиги кўрсатилган.\nНизо мавзуси — озиқ-овқат ишлаб чиқарадиган компания. Марказ сайтида тафсилотлар йўқ. Ташкилот бош котиби ушбу баёнотни 4 июнь куни рўйхатдан ўтказган. Ҳозирда у кўриб чиқилмоқда.\n2007 йилда «Халқ сўзи» (PDF) газетасида ёзилишича, Меҳмет Зеки Обуз Ўзбекистонда божхона тўловлари, ҚҚС ва акциз солиғини тўлашдан бўйин товлаш, бюджет маблағларини ўзлаштириш ва талон-тарож қилиш ҳамда бошқа жиноятларда айбланиб 16 йилга озодликдан маҳрум қилинган.\nНашр Меҳмет Зеки Обузнинг Ўзбекистонга 1995 йилда келгани ҳақида хабар берган. Ўша йили у «Сундус» ҚК асосчиларидан бири, 1998 йилда эса унинг бош директори бўлди.\nАввалроқ, инвестициявий низоларни ҳал қилиш бўйича халқаро марказга Ўзбекистонга қарши саккиз маротаба мурожаат қилинган, шу жумладан Newmont, Metal-Tech, Turkuaz, «МТС», Spentex ва бошқалар ишлари мавжуд.\n«Газета.uz» 1 212\n#меҳмет зеки обуз\n23.06 «Бугунги сукунат орқали соҳадаги барча муаммоларга эътибор қаратишни истадик» — Kun.uz\n22.06 Қозоғистоннинг Akniet компанияси «Дори-Дармон» акцияларининг 34,9 фоизини сотиб олмоқчи\n22.06 ССВ дорихоналарни ноқонуний наркопрепаратлар савдоси учун қатъий чоралар кўрилишидан огоҳлантирди\n«Бугунги сукунат орқали соҳадаги барча муаммоларга эътибор қаратишни истадик» — Kun.uz\nҚозоғистоннинг Akniet компанияси «Дори-Дармон» акцияларининг 34,9 фоизини сотиб олмоқчи\nССВ дорихоналарни ноқонуний наркопрепаратлар савдоси учун қатъий чоралар кўрилишидан огоҳлантирди\nСабзи нархининг яқин кунларда арзонлашиши кутилмоқда — Қишлоқ хўжалиги вазирлиги\n22 июнь куни Ўзбекистонда содир бўлган энг муҳим хабарлар дайжести\nУчтепада бошқа шахсга тегишли арматурани $35,7 мингга сотиб юборган шахс қўлга олинди\n«Агробанк» вакиллари Visa-Humo кобейджинг картасининг афзалликлари ҳақида сўзлаб беришди\nБектемир Мелиқўзиев нокаутга учради\nKun.uz раҳбари сайтдаги диний мавзуда эълон қилинган мақолалар учун жаримага тортилди\nСпорт соҳасидаги энг муҳим хабарлар ҳафталик дайжести\n«Июль охиригача кутишимиз керак». Шерзод Асадов — президент сайловига номзодлар эълон қилиниши ҳақида


Донецк ва Луганск вилоятларининг Украинадан мустақил бўлганини нишонлаётган россияпараст жангарилар юк машинасида кетмоқда, Донецк, 2014 йил 25 май. Россия президенти Владимир Путиннинг мақсадларини амалга оширувчи «Вагнер» ёлланма армияси айнан Украинада пайдо бўлган. [Александр Худотеплый/AFP]\nОЛМАОТА – Украинада Россиянинг хусусий ҳарбий пудратчиси – «Вагнер» гуруҳининг 15 нафар ёлланма жангарисига нисбатан жиноий иш қўзғатилди. Улар орасида бўлган уч нафар қирғиз фуқароси Украина шарқида айирмачилар сафида жанг қилишда гумонланмоқда.\n28 июл куни Украина Бош прокуратурасининг маълум қилишича, хорижлик жангарилар 2014 йилдан бери «вақтинча эгаллаб олинган Донецк ва Луганск вилоятлари ҳудудида Украинага қарши ҳарбий ҳаракатларда иштирок этишган».\nБош прокуратурага кўра, ҳибсга олинганлар Россия Федерациясининг турли ноқонуний қуролли тузилмалари таркибида «хизмат» қилишган.\nЖумладан, улар қаторида «Призрак» 14-ҳудудий мудофаа батальони, «Восток» 11-сонли махсус мотоўқчи полк ва «Оплот» 5-мотоўқчи бригадаси (ҳаммаси «Вагнер» гуруҳига тегишли) бор.\nБеларусь давлат телевидениесининг видеолавҳасида 25 июл куни Белоруссия ҳудудига кирган «Вагнер» армиясининг ўнлаб ёлланма аскарлари акс этган. [Файл]\nЖенева конвенцияларига биноан, гумондорлар «ёлланма жангчилар» деб ҳисобланади ва уларнинг хатти-ҳаракатлари 1989 йил 4 декабрда БМТ Бош ассамблеяси томонидан қабул қилинган ёлланма жангчиларни ёллаш, улардан фойдаланиш, молиялаштириш ва тайёрлашга оид Халқаро конвенцияга хилофдир», дейилади идора баёнотида.\nБу ишни Украина хавфсизлик хизмати (СБУ) тергов қиладиган бўлди.\n«Вагнер» ёлланма аскарлари деб гумонланаётганларга молк-мулкни мусодара қилиш билан умрбод қамоқ жазоси хавф солмоқда.\nМарказий Осиё хавфсизлигига таҳдид\nУкраина махсус хизматлари «Вагнер» гуруҳининг Донбассдаги айирмачиларни қўллаб-қувватлаётгани ҳақида илк бор 2014 йилнинг май ойида хабар топганлар, деб хабар беради Deutsche Welle (DW).\n«Вагнерчилар» 2014 йил июнь ойида Украина шарқида «Ил-76» ҳарбий-транспорт самолётининг йўқ қилиниши, Донецк аэропортининг штурм билан қўлга олиниши ва Украинанинг Дебалцево туманидаги ҳарбий ҳаракатларга алоқадор бўлишган, деб айтган 2017 йилнинг октябр ойида СБУнинг ўша пайтдаги раҳбари Грицак Васил.\nDW хабарига кўра, «Вагнер» гуруҳи сафига нафақат бутун Россия бўйлаб, балки айирмачилар назоратидаги шарқий Украина аҳолиси орасидан ҳам одамлар ёлланган.\nБироқ, москвалик одам ёлловчилар минтақадаги оғир ижтимоий-иқтисодий вазиятдан фойдаланиб, гуруҳ сафига пулга муҳтож бўлган Марказий Осиёлик ёшларни ҳам жалб қилишган, дейди олмаоталик собиқ ҳарбийлар.\n«Уларга яхши ҳақ тўланади, шу боис бу – пулдан қийналган ва ўз ҳаётини тартибга сола олмаётган аксар ишсиз эркаклар учун ажойиб имконият», дейди Қозоғистон қуролли кучларининг истеъфодаги майори, олмаоталик Даурен Оспанов.\nВагнер гуруҳининг ёллаш усуллари кўп жиҳатдан ИД террорчилик гуруҳиникига ўхшаш, деди у. Масалан, бу иккала гуруҳ ҳам ночор ёшларни пул билан жалб қилиш ва Интернетда ёлланишга мойил одамларни қидириш билан шуғулланади.\n«Бугунги кунда «Вагнер» минтақавий хавфсизликка янада каттароқ таҳдид солмоқда, чунки пандемия туфайли Марказий Осиё мамлакатларида ишсизлик кучайган», деди Оспанов.\nУкраинада ҳибсга олинган Қирғизистон фуқаролари ўта оғир жиноятларда айбланмоқда, дейди бишкеклик профессор, захирадаги милиция подполковниги Қайрат Осмоналиев.\n«Айби исботланган тақдирда улар Қирғизистон ҳукуматининг ёрдамига умид қилмаса ҳам бўлади, чунки конституциямизга кўра, бундай жиноят содир этганлар Қирғизистон фуқаролигидан маҳрум қилиниши мумкин», деди Осмоналиев.\nЛекин, Қирғизистонга депортация қилинган тақдирда, у ерда уларни 12 йиллик қамоқ жазоси кутмоқда, деб қўшимча қилди у.\nҚирғизистоннинг Ўш шаҳрида яшовчи ҳуқуқ ҳимоячиси Қурманбек Алиевнинг айтишича, Украинада ҳибсга олинган қирғизистонликларга қўйилаётган айбловларни терроризм билан тенглаштириш мумкин.\n«Улар пул учун жанг қилиб, ўз юртини ҳимоя қилаётган одамларнинг қонини тўккан. Улар террорчи бўлмай ким?», деди у.\nАлиевнинг айтишича, Россиянинг «Вагнер гуруҳи» аслида ноқонуний ва террорчилик ташкилоти бўлиб, хорижий мамлакатларда Москванинг манфаатларини кўзловчи жанговар операцияларни амалга оширади.\n«Улар Кремлнинг сиёсий мақсадлари йўлида ҳам душманларининг, ҳам ўз одамларининг ҳаётини барбод қилмоқдалар», деди Алиев «Вагнерчиларни» назарда тутиб.\nНишонда – Беларусь\nПостсовет ҳудудда юз бераётган сўнгги воқеалар «Вагнер» гуруҳининг янги ҳийласидан дарак бўлиши мумкин.\n30 июл куни Беларусда якшанба (9 август) куни бўлиб ўтган президент сайловлари арафасида мамлакатдаги вазиятни беқарорлаштиришни режалаганликда айбланиб ҳибсга олинган россиялик ёлланма аскарларга қарши жиноий иш қўзғатилган.\nСўнгги йилларда Беларус президенти Александр Лукашенко Россиянинг босимига қарамай, Москва билан тўғридан-тўғри иттифоқни рад этиб, Ғарб билан алоқаларни мустаҳкамлашга интилиб келаётганди.\nШундай бўлса-да, Россиянинг стратегик режалари орасида Беларус марказий ўринни эгаллайди ва эҳтимол, Украинадан ташқари исталган қўшни мамлакатга қараганда кўпроқ аҳамиятга эга.\nРоссия ўзининг деярли барча нефт ва газини Беларусга сотгани учун ҳам бу мамлакатдан жиддий манфаатдор. Россия углеводородларига қарамликни камайтиришга уринган Беларус бу йил Норвегия, Саудия Арабистони, Озарбайжон ва АҚШдан нефт сотиб олиб, Россия президенти Владимир Путиннинг ғазабини келтирган.\n«Вагнер» гуруҳи Беларусдаги вазиятни беқарорлаштиришга уринган бўлиши табиий ҳол, чунки Москва «бу ерда ўзининг стратегик манфаатларига эга», дейди қозоғистонлик собиқ ҳарбий Оспанов.\n«Аммо, Лукашенконинг беқарор феъли ва тобора жиловсиз бўлиб бораётгани Путиннинг ҳафсаласини пир қилмоқда», деди Оспанов.\nДунё миқёсидаги чоралар\n«Вагнер» гуруҳининг ёлланма аскарлари Кремлнинг режаларини рўёбга чиқариш йўлида хорижий мамлакатларда жанг қилиб келган.\nГуруҳ Ливияда ҳарбий қўмондон Халифа Ҳафтарнинг халқаро миқёсда тан олинган Ливия ҳукуматини ағдаришга қаратилган муваффақиятсиз уринишларини қўллаб-қувватлаб келмоқда. Тасдиқланган фотосуратларга кўра, «Вагнер» гуруҳи Ливиянинг Триполи шаҳри ва унинг атрофларида қуруқлик миналари ва қўлбола портловчи мосламаларни ўрнатиб, БМТнинг қурол эмбаргосини бузган ва бегуноҳ ливияликларнинг ҳаётини хавф остига қўйган. АҚШ Қуролли кучларининг Африка қўмондонлиги (AFRICOM) июл ойида бу хабарни тасдиқлаган.\nХабарларга кўра, «Вагнер» гуруҳи аъзолари Сурияда бир неча йиллардан буён режим қўшинлари билан фронт чизиғида хизмат қилиб келмоқда. 2015 йилда Кремл ўз мижози – президент Башар Асад номидан Сурияга қўшин юборган.\nВагнер гуруҳи, худди АҚШ компаниялар каби – Aegis Defense Services, Defion Internacional, Triple Canopy, G4S Secure Solutions, ADT Security Services, Allied Universal, Inter-Con Security, Monitronics, Paragon Systems, Pinkerton Security, Vivint ва ҳ.к. Қўли қонга ботган, Ироқ урушида номи чиққан машъум «Blackwater Worldwide»ни ҳам унутманг, ҳозир унинг янги номи – Academi.\nАдашасиз, яхши аскарлар фақат руслардан иборат эмас. Россияда Буюк дашт жангчилари доим қадрланган. Биз биргаликда поляклар, французлар, немисларга қарши курашдик. Хитойликлар ҳам насибасини олди. Хусусий ҳарбий компания ҳақида гапирадиган бўлсак, қўшиламан. Бу дунёда ҳамма нарса нисбий.\nУ ерга хорижликлар ёлланмайди, фақат руслар\nБу дунёда ҳамма нарса нисбий!... Бир томонлама айблаш ҳам гуноҳ!!!


Тонг вақти киргач бомдоднинг суннатидан бошқа бирор нафл намоз ўқиш мумкинми?\nСавол: Ассалому алайкум! Муҳтарам Шайх Ҳазратлари, бир биродарим бомдод намозига масжидга келганда аввал масжид ҳаққи намозини ўқиб, кейин бомдод намозининг суннатини ўқийди. Мен: “Биродар субҳ киргандан кейин фақат бомдоднинг суннати ўқилади, бошка нафл намоз ўқиш мумкин эмас”, деб айтдим.\nБир неча кундан кейин биродарим: “Бомдоднинг суннатини ўқигунча нафл намозини ўқиш мумкин экан, менга фалон домла айтдила”, деди ва яна нафл намозини ўқишни давом эттирди.\nСиздан илтимос, шу саволимга аниқлик киритиб берсангиз. Жавоб учун олдиндан раҳмат!!!\nЖавоб: Ва алайкум ассалом! Субҳ (тонг) вақти киргач бомдоднинг суннатидан бошқа бирор нафл намоз ўқиш макруҳ бўлади. Бурҳонуддин Марғиноний раҳимаҳуллоҳнинг “Ҳидоя” асарида бу ҳақда қуйидагича баён этилади: “Тонг отгандан сўнг бомдоднинг икки ракат (суннат)идан ортиқча нафл намоз ўқиш макруҳ бўлади. Чунки Набий соллаллоҳу алайҳи ва саллам намоз ўқишга ҳарис-рағбатлари кучли бўлса-да, айнан шу вақтда икки ракат суннат намозидан ортиқ нафл намоз ўқимаганлар”.\nАллома Абдулҳай Лакнавий раҳимаҳуллоҳ бу сўзнинг шарҳида “Ҳарис бўла туриб, нафл ўқишни тарк қилиш нафл ўқишнинг макруҳлигига далил”, деганлар.\nМулла Али қори раҳимаҳуллоҳни “Фатҳу бобил иноя би шарҳин-Нуқоя” китобида бундай дейилган: “Тонг отгандан сўнг фақатгина нафл намоз ўқиш макруҳ. Бомдоднинг суннатини ҳамда қазо намозларни ўқиш, тиловат саждасини қилиш, жаноза намозини ўқиш эса макруҳ эмас”. Бунга далил сифатида бир неча далилларни айтиб ўтганлар. Жумладан: Набий соллаллоҳу алайҳи ва саллам саҳобаи киромларига: “Сизлардан шоҳид (шу жойда ҳозир) бўлганлар ғоиб (шу жойда ҳозир бўлмаган)ларга тонг отгандан сўнг икки сажда (бомдоднинг икки ракат суннати)дан бошқа ҳеч қандай (нафл) намоз ўқиш йўқ эканини етказиб қўйсин!” деганлар (Абу Довуд ривояти).\nҲафса розияллоҳу анҳо: “Набий соллаллоҳу алайҳи ва саллам тонг отгач қисқагина икки ракат намоздан бошқа (ҳеч қандай нафл) намоз ўқимас эдилар”, деганлар (Имом Муслим ривояти).\nРивоят қилинишича, Умар розияллоҳу анҳу тонг отгандан сўнг (қуёш чиқишидан илгари) Каьбани етти марта тавоф қилганлар ва (тавофдан сўнг ўқилиши вожиб бўлган икки ракатлик тавоф) намозини ўқимаганлар. Йўл юриб, то “Зий Туваа” деган жойга етиб борганларида қуёш чиқиб, кўтарилиб бўлгандан сўнг тавофнинг икки ракат намозини адо этганлар.\nҲанафий фиқҳига оид барча китобларда айнан шу маъно ифодаланиб, тонг отгандан сўнг бомдоднинг икки ракат суннатидан бошқа бирор нафл намоз ўқиш макруҳлиги таъкидланган. Валлоҳу аълам.\nЎМИ фатво ҳайъати / savollar.muslim.uz\nДругие материалы в этой категории: « Олисдаги масжид\tОилабузарнинг мусулмонлиги гумон »